recursal/SuperWikiNEXT-32B huggingface dataset:
伊昂·安東尼斯古
**伊昂·安東尼斯古**（羅馬尼亞文：**Ion Antonescu**；1882年6月2號—1946年6月1號）係羅馬尼亞軍人同政治人，亦係有爭議性二戰羅馬尼亞中央集權統治者同民族英雄。1940年9月4號至1944年8月23號出任過羅馬尼亞首相。二戰期間，佢迫害過共產黨等異見人士，特別係陰謀論社團共濟會，所以又搞埋猶太人。1941年6月22號德蘇戰爭爆發，佢同德國一齊去攻打蘇聯，以奪回1940年6月蘇聯入侵而失去嘅比薩拉比亞同北布科維納。

1944年8月23號，羅馬尼亞國王米哈伊一世發動政變將佢拉咗。1946年因戰爭罪行被處決。

身後評價
----

### 共產主義史學報告

關於二戰時嘅大屠殺同戰爭等問題上，共產黨政府嘅評價作品充滿官方話語。當中例如蘇聯歷史學所同Lucrețiu Pătrășcanu就以馬克思主義角度進行分析，作出咗完全基於馬克思列寧主義嘅階級鬥爭觀念來解釋羅馬尼亞嘅戰時演變。最終強調赤化及八·二三武裝起義嘅必要過程，國家共產主義階段嘅宣傳扭曲咗歷史客觀性。 

### 1990年代嘅辯論

經過1989年革命推翻共產主義嘅羅馬尼亞之後，羅馬尼亞人對安東尼斯古嘅形象出現唔同睇法。例如1990年代嘅民意調查顯示，安東尼斯古受到普遍民眾歡迎。另外，輿論亦受到某種恢復「猶太布爾什維克主義」嘅概念影響，又有指責猶太人將共產主義帶到羅馬尼亞。英國歷史學家東尼·朱特（Tony Judt）認為部份人將反俄情緒同否認大屠殺混為一談。羅馬尼亞嘅政治科學家Vladimir Tismăneanu提到1989年後，安東尼斯古嘅話題包括「偽神聖」形象，以及「迫害幻想」嘅社會現象。

### 法律上名譽恢復嘅爭議

2006年12月5號，羅馬尼亞布加勒斯特地方法院裁決恢復安東尼斯古同佢22名閣僚嘅名譽，推翻一啲危害和平罪行，重話佢哋參與嘅係「預防性戰爭」（反抗蘇聯赤化同埋防範鄰國侵略）。消息喺2007年3月正式對外發佈後，俄羅斯外交部表示難以接受，同時其他蘇聯嘅繼承國，以及歷史學家予以強烈嘅批評同壓力。2008年5月，羅馬尼亞最高法院推翻咗呢個裁決。安東尼斯古嘅抵押繼承人因布拉索夫法庭駁回上訴申求，終以戰爭罪犯財產法為理由沒收相關遺產。

攷
-

1. ↑  歐洲暗影：一段橫跨兩場冷戰、三十年歷史的東歐邊境之旅
2. ↑  改写历史 罗马尼亚为二战独裁者"平反" 新華網（中共黨媒）（大陸簡體）
**語言純化**（粵拼：jyu5 jin4 seon4 faa3；英文：**linguistic purism**），直接意譯可以叫**語言純淨主義**，係一類有關語言嘅理念，屬規範語言學。提倡語言純化嘅人認為，講同寫某隻語言嗰陣要排除「外來影響」，先至可以達致「純正嘅語言」。

個案
--

### 粵語

廿一世紀初嘅粵語群體冇乜明顯嘅語言純化傾向，不過現代粵語有唔少嚟自英文嘅借詞，提倡粵語純化嘅人可能會反對人用呢啲借詞。追求「純漢語式粵語」嘅人可能會主張粵語群體要淨係用源自漢語嘅詞彙同用法，排斥嚟自百越語或者歐洲語言嘅詞彙同用法。

### 英文

內文：英文純化
例如支持英文純化嘅 16 世紀英格蘭學者莊·赤就試過噉樣講：

原文句子："Our tung shold be written cleane and pure."
現代串法："Our tongue should be written clean and pure."
粵譯：「我哋嘅語言應該要寫得乾淨又純潔。」
分析吓佢呢一句嘢，


|  |  |  |  |  |  |  |  |
| --- | --- | --- | --- | --- | --- | --- | --- |
| Our | tongue | should | be written | clean | and | pure |. |
| 決定詞 | 名詞 | 助動詞 | 動詞（被動式） | 形容詞 | 連接詞 | 形容詞 |
| 我哋嘅 | 語言 | 應該 | 被寫到... | 乾淨 | 同 | 純潔 |

留意佢用咗 tung（現代串法係 tongue；大致似粵拼：tang1）一字，呢隻名詞通常係指**脷**，但又可以指**語言**噉嘅意思。Tongue 呢隻字詞經過語源考證，係英文固有字詞（可以睇睇日耳曼語言），有別於嚟自拉丁文嘅 language 一字—佢寫嘢講嘢嗰時，淨係肯用英文固有字詞，唔肯用嚟自拉丁文嘅外來字詞。

睇埋
--

* 借詞

引咗
--

1. ↑  tongue (n.). *Online etymology dictionary*.
呢段 MRI 短片入便個人喺度講英文。佢嘅脷同兩塊嘴脣係噉郁。
**區別特徵**（粵拼：keoi1 bit6 dak6 zing1；英文：**distinctive feature**）係廿一世紀音系學上嘅一個重要基本概念，包括咗一拃語音特性，係音系分析會用到嘅。

背景概念
----

**B**：宇宙間一切有可能出現嘅聲  
**A**：區別特徵  
（幅圖唔跟比例畫。）
睇埋：聽覺
舉個具體例子，一股聲波嘅頻率主宰咗嗰股聲波聽落有幾高音；人嘅聽力範圍有限—健康正常嘅大人，據講淨係聽到頻率 20 至 20,000 Hz 嘅聲，噉即係話想像

1. 200 Hz 嘅聲對 300 Hz 嘅聲
2. 30,000 Hz 嘅聲對 30,100 Hz 嘅聲

喺 1 同 2 嗰兩種情況下，兩隻聲之間喺頻率上都係爭咗 100 Hz 咁多，一個正常大人應該能夠喺情況 1 之下分辨兩種聲，但換轉係情況 2，一個正常大人就應該唔識分兩種聲；噉即係話咁多種聲性質差異當中，得一小部份係人類聽得出嘅，一種聲性質要係「人類聽得出嘅」先有可能成為區別特徵，能夠畀一隻語言嘅使用者用嚟分辨唔同嘅字詞。呢啲噉嘅聲佔咗「宇宙間所有可能出現嘅聲」嘅一極小部份。

基礎概念
----

內文：音系學
睇埋：調音部位、調音方法同埋元音圖
對區別特徵嘅分析，通常係噉做嘅：

* 攞住手上想分析嗰隻語音；
* 列出晒可能嘅區別特徵；
* 同每個區別特徵，畀**正**（表示嗰隻語音具有呢種特徵）或者**負**（表示嗰隻語音並冇呢種特徵）；

舉例說明，以下係廿一世紀初英文入便幾個輔音，用其中一啲區別特徵嚟表達：

| 輔音 | 近似粵拼 | 音節核心 | 輔音 | 響亮 | 濁音 | 部位喺前 | 鼻音 |
| --- | --- | --- | --- | --- | --- | --- | --- |
| /p/ | b | - | + | - | - | + | - |
| /t/ | d | - | + | - | - | + | - |
| /ŋ/ | ng | - | + | + | + | - | + |

當中頭嗰三個特徵（音節核心、輔音同響亮）係所謂嘅主要類別特徵。而自然類別就係指緊一拃同樣具有某種特徵嘅音素。唔同語言用到嘅區別特徵都可以唔同，而且經驗表明，隨住語言學家發掘學界前所未知嘅語言，佢哋不時會發現新嘅區別特徵，而語言學界嘅「區別特徵一覽表」亦曾經經過多次改版。

音素相關
----

睇埋：音素同埋階乘
一隻語言可以有幾多個音素，受制於佢哋用咗幾多種區別特徵：設一隻語言用咗 n 咁多隻區別特徵；如果完全「天真」噉思考，隻語言嘅可能音素數量會係 {\displaystyle 2^{n}} 咁多；但係齋靠諗已經可知，某啲特徵本質上就係唔相容嘅，物理上冇可能同時係 + ，例如一個元音冇可能係

| 條脷高咗 | 條脷低咗 |
| --- | --- |
| + | + |

所以實際上，音素嘅數量梗會明顯細過 {\displaystyle 2^{n}} 呢個數值。

註釋
--

1. ↑  呢度唔係講緊元音（有時又叫響音）。英文入便嗰個 **sonorant** 指嘅係嗰隻聲發出嗰陣，聲道嘅狀態係咪容許濁音。負號表示**否**。
2. ↑  據估計，廿一世紀初嘅世界有超過 7,000 種語言咁多，不過大部份嘅語言都仲未畀學界詳細噉紀錄低。

引述
--

1. ↑  Distinctive features. *Macquarie University*.
2. ↑  Overview of Distinctive Features. *University of Ottawa*.

歐詞
--

1. ↑  syllabic
2. ↑  consonantal
3. ↑  sonorant
4. ↑  voice
5. ↑  anterior
6. ↑  nasal
7. ↑  major class feature
8. ↑  natural class
9. ↑  high
10. ↑  low
座標: 22°19′45″N 114°9′10″E﻿ / ﻿22.32917°N 114.15278°E﻿ / 22.32917; 114.15278

**英華書院**（英文：Ying Wa College，簡稱YWC，復辦前英文名叫Anglo-Chinese College）係一間香港直資男子中學，校舍喺九龍深水埗。

英華書院有悠久歷史。對華人嘅教育、傳教同出版事業、中西文化溝通有好大嘅貢獻，包括發行香港第一份華文報章《遐邇貫珍》，以及最先將《十三經》翻譯做英文出版等。

英華書院係香港最舊嘅中學。

歷史
--

喺深水埗嘅英華書院
英華書院嘅創辦人馬禮遜牧師（Rev. Robert Morrison, D.D.）係第一位來華傳教嘅傳教士，隸屬於倫敦傳道會（London Missionary Society）。1818年，馬禮遜指示米憐在馬六甲創辦英華書院，它的建校目的有二：一、是教導中國人學習英語和西方科技及培訓歐洲人通曉中國語文；二、是傳播基督教。由於鴉片戰爭的失敗，香港割讓給英國，當時的校長理雅各遂於1843年將校遷至香港，是香港最早三間西方學校的其中一所。

舊生
--

* 許冠傑：香港流行曲歌手、作曲填詞人。
* 胡國興：前香港高等法院上訴法庭副庭長、2017特首侯選人。
* 梁錦松：香港前財政司司長。
* 王宗堯：香港藝人。

睇埋
--

* 英華女學校
* 英華小學

攷
-

1. ↑  Board of Directors, School Members - Ying Wa College[*失咗效嘅鏈*]
2. ↑  Education Director, Principal & Vice Principal, School Members - Ying Wa College[*失咗效嘅鏈*]
3. ↑  〈九龍深水埗 英華書院 網址〉. 原著喺2010年7月11號歸檔. 喺2010年1月19號搵到.

出面網頁
----


維基同享有多媒體嘅嘢：  
**Ying Wa College**

* 英華書院嘅官方網站



|  |  |
| --- | --- |
| Stub icon | 呢篇學校文係楔位文。歡迎幫維基百科擴寫佢。睇 • 論 • 改 • 歷 |
呢篇文講嘅唔係浸信會呂明才小學。
**浸信會沙田圍呂明才小學**（英文：**Baptist (Sha Tin Wai) Lui Ming Choi Primary School**，簡稱「沙呂小」）係香港一間政府資助全日制男女基督教小學，喺新界沙田圓洲角路8號，呢間學校嘅聯繫中學係浸信會呂明才中學。

學校歷史
----

浸信會沙田圍呂明才小學源於「香港浸信會第一小學」，之後改名為「培愛小學」。喺1982年，搬到沙田第一城，成為「浸信會呂明才小學上午校」同「浸信會呂明才小學下午校」。喺1999年，「浸信會呂明才小學下午校」再搬到沙田圍而家嘅校舍，成為「浸信會沙田圍呂明才小學」。

2011年，創校校長鄧薇先女士退休，第二任校長由薛鳳鳴女士接任，2019年7月因為遊學團帳目風波而辭職，喺2019年9月1號正式離任，2019年9月暫時由前副校長溫衍超先生做署理校長。

薛鳳鳴請辭之後，校董會已經展開招聘校長程序，期望可以盡快搵到合適人才繼續領導學校。2020年8月12號獲教育局批准，署理校長溫衍超先生，喺2020年9月1號正式擔任校長。2022年9月1號溫衍超先生退休，尹紹光先生接任校長。

校長一覽
----

| 年份 | 校長名 |
| --- | --- |
| 1999-2011年 | 鄧薇先 |
| 2011-2019年 | 薛鳳鳴 |
| 2019-2020年 | 溫衍超（署理） |
| 2020-2022年 | 溫衍超 |
| 2022年- | 尹紹光 |

舊生
--

* 王家晴：香港女子組合COLLAR成員

參考
--

1. ↑  【沙呂小】校長薛鳳鳴公布辭任消息 家長留言表示感激不捨
2. ↑  沙田圍呂明才校長薛鳳鳴辭職 曾捲帳目風波 校董會：深感不捨
3. ↑  誠聘一級小學校長
4. ↑  校長委任事宜通告

出面網頁
----

* 浸信會沙田圍呂明才小學嘅官方網站 Edit this at Wikidata
**白駒榮**（1892年—1974年），原名**陳榮**，字**少波**，係粵劇演員，粵劇界嘅四大天王之一，廣東順德人。戲行人叫佢做「七叔」。佢老豆陳厚英都係粵劇演員，佢個女陳淑良就係花旦白雪仙。

生平
--

### 少年

白駒榮九歲死老豆，自細父母雙亡既佢由嫡母韋氏帶大，供佢讀咗四年私塾，十四歲既時候就無讀，十九歲喺順德勒流怡益紙扎舖做學徒，又喺廣州英芳鞋舖做過店員。

### 青年

1911年（19歲）開始學戲，拜男花旦鄭君可、吳有山做師父。第二年（1912年），加入咗由吳友山新組成既「民壽年」劇班，做第二小生，同時跟紮腳文（粵劇精於武工既演員叫做紮腳，例如出名既紮腳文、紮腳呂、紮腳勝等）學嘢，仲同佢合演過《仕林祭塔》、《閨留學廣》兩齣戲。無幾耐，佢就做咗正印小生，班主兼師父吳友山幫佢起咗個藝名叫白駒榮，呢個名嚟自當時最紅既花旦千里駒（番禺縣既區家駒），希望用個「駒」字起名，會引起觀眾既注目，同埋會好似千里駒一樣咁紅。 佢第一次用呢個藝名就係演出《太平天國》。

1913年白駒榮加入咗漢天樂做正印小生，向班中既周瑜林、金山貞、新奇仔、蛇王榮等演員學小生、二花面、公腳等唔同行當既唱腔同功架。1913年下半年，白駒榮加入寶昌公司屬下既四大名班之一「國豐年」劇班做第二小生，演出《柴桑弔孝》時唱自己設計既新唱腔，演出《狄青三取珍珠旗》又改動唱詞，特別係演出《金生挑盒》既時候，自創「白派」既演唱方式，創造咗用廣州方言唱「平喉」（用真嗓取代假嗓），音色優美清潤，大受觀眾歡迎，白駒榮因此而一唱成名。之後佢又轉到「華天樂」戲班做正印小生，往來喺廣州、香港既各大戲院演出。

1917年到1925年，係白駒榮粵劇藝術發展既黃金時期。佢先係喺省港粵劇大班「周豐年」升任正印小生，演出連台本戲《再生緣》既時候，飾演皇帝，因為佢表演精雕細刻，唱腔新穎豐富，令觀眾耳目一新，喺澳門同香港引起轟動。之後「花旦王」千里駒亦都加盟「周豐年」戲班，兩個人合作演出千里駒既首本名戲《盪舟》、《舍子奉姑》、《夜送寒衣》同白駒榮既首本戲《金生挑盒》、《再生緣》等。白駒榮因為表演技藝精進，藝術造詣高超，俾廣大觀眾同埋戲班同行叫做「粵劇小生王」。

### 中年

1926年到1937年之間，白駒榮兩度出國演出，先係喺1926年去美國三藩市既大中華戲院，同新珠、子喉七、小丁香等合作演出《泣荊花》、《客途秋恨》，之後又喺1936年到越南、新加坡、馬來西亞同菲律賓等國家演出，「粵劇小生王」既美譽因此而蜚聲海外。呢十年間，白駒榮因為同寶昌公司既老闆有拗撬，曾經暫停舞台演出，專心灌唱片，包括《金生挑盒》、《再生緣》、《泣荊花》等。

1937年，白駒榮開始患咗眼疾，眼病影響咗佢正常既舞台演出。

1937年到1947年年間係白駒榮舞台生涯既低潮。1938年日軍飛機轟炸廣州，佢同薛覺先走難到香港，參加咗薛覺先既「覺先聲」劇團，薛覺先反串旦角，白駒榮依舊做小生，合演過《十三妹》、《女兒香》、《蘇小妹三難新郎》等劇。日本佔領香港之後，為咗維持生計，佢組班演出咗《雙槍陸文龍》、《落霞孤鶩》等戲。日治時期。佢又臨時組過班去廣州演出。1946年春節返去廣州東樂戲院演出既時候，眼病變得更加嚴重，只好喺舞台既虎道門鋪上白布條，幫佢識別，勉強演出。後來雙目失明既佢，迫不得已，只好離開粵劇舞台。

### 晚年

1951年，白駒榮參加廣州市曲藝大隊，擔任隊長，為幫助北韓既打仗籌款，1955年曲藝大隊演出粵劇《重冤得雪太陽紅》，佢飾盲眼爺爺，大受觀眾歡迎。1953年初，廣州市粵劇工作團成立，擔任團長既白駒榮仍堅持參加演出《白蛇傳》、《寶蓮燈》、《選女婿》、《紅樓二尤》等劇，改演老生、醜生等角色。演出前，工作人員會喺舞台既地毯下面放幾條長竹片，令到佢可以辨別舞台既前後同埋出入口既位置。喺《紅樓二尤》嗰度，佢扮演既賈璉有比較大幅度既動作，但係佢克服咗難以想象既困難，喺其他演員既協助同配合之下，演得好逼真，令人唔記得佢係盲既。

1974年2月13號，白駒榮喺廣州逝世，終年八十三歲。

出面網頁
----


* 白駒榮喺互聯網電影資料庫嘅資料 改維基數據
* 白駒榮喺虛擬國際權威檔案識別碼嘅資料 改維基數據
* 白駒榮喺Google Knowledge Graph ID嘅資料 改維基數據

|  |  |
| --- | --- |
| 權威控制 | 
* VIAF: 46307782

 |


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |

1. ↑  ccmscuhk (2018-09-28). 〈〈戲劇漫談〉(九四)〉. 《香港中文大學音樂系中國音樂研究中心》. 喺2024-03-07搵到.
**郎筠玉**（1919年—2010年8月12號），原名**郎紫峰**，藝名**新肖仔**，本籍北京，係粵劇演員。戲行人稱**仔姐**。擅長文武生同花旦。成個戲行啲花旦，係得佢能夠唱到三種喉底（子喉、平喉、大喉）。首本戲《平貴別窯》、《花木蘭》、《穆桂英》、《仕林祭塔》等等。門下弟子有林小群、郎秀雲。

生平
--

郎筠玉喺廣州出世，係清朝駐粵八旗子弟嘅後人。8歲跟老豆去茶座賣唱。13歲入行喺廣州西堤大新公司天棚做日戲，起咗「新肖仔」呢個藝名。1940年代喺越南入靚少佳嘅「勝壽年」劇團，仲同靚少佳拉埋天窗，做千里駒嘅名劇《金葉菊》。1949年之後，佢入過「勝壽年」劇團、「新世界」劇團同「珠江」劇團，同羅品超、文覺非、呂玉郎合作。1958年入廣東粵劇院，係嗰時嘅台柱，之後亦做過劇團團長。1988年做《六國大封相》喺舞台暈低，之後無再登台。

攷
-

1. ↑  〈「仔姐」郎筠玉仙逝〉. 《大洋網-廣州日報》. 騰訊網. 2010年8月15號. 原著喺2020年3月28號歸檔. 喺2019年3月7號搵到.
2. ↑  李池湘 (2016年10月21號). 〈【梨園逸事】三喉老倌郎筠玉〉. 中國粵劇網.
3. 1 2  〈郎筠玉（新俏仔） 粵劇正印花旦演員 郎筠玉〉. 戲曲文化網. 原著喺2021年4月12號歸檔. 喺2019年3月7號搵到.
4. ↑  〈郎筠玉〉. 中國粵劇網.
**簡炳墀**（英文：Brian Kan， 1937年11月4號—2022年2月12號），人稱「食力簡」、「簡sir」，係香港賽馬會唐人練馬師，曾經五度成為香港冠軍練馬師。此外，簡炳墀曾經係香港輔警，冧把係A455。1978年至2003年，喺香港從練25年之後退休，就轉去澳門繼續做練馬師（直到2011/12年澳門馬季為止）。

生平
--

簡炳墀喺香港上水松柏塱村出世，係新界原居民。佢1952年移民到英國，喺葉森馬場附近嘅中菜館返工，因為酒樓好近馬場，之後同唔少馬圈中人相交。到1962年，騎師Teith Tugan邀請佢入去馬房工作，同時兼讀騎師及進修賽馬管理學課程。到1969年返到香港擔任副練，獲馬會接納，並先後跟從歐金洪、高仕同埋賓仕。

1988至2003年（第19至22屆）間做咗上水鄉事委員會主席，做過新界鄉議局永遠顧問，又曾經組織同新界鄉議局對立嘅新界原居民議會，亦曾經參加過立法會選舉，但落選，後嚟曾經表態要求前行政長官董建華落台同支持梁國雄參選立法會等。2011年，佢因為賄選而判坐花廳，同時放棄澳門練馬師牌照，2014年4月出冊。

2022年2月12號，The International Racing Information News Center facebook專頁透露，簡炳墀（其實佢晚年曾經確診過膀胱癌）喺屋企人陪伴下離世，享年84歲。

練馬師生涯
-----

簡炳墀喺1978年開始喺香港擔任練馬師，從練期間曾經贏過五屆冠軍練馬師，喺香港累積贏咗844場頭馬，曾經係香港嘅華人練馬師累積頭馬紀錄保持者（喺2021年由姚本輝打破），由佢訓練嘅佳駟包括金中金、你知幾時、飛躍舞士、威利高、金威、真威、生圖、實業家、實業先鋒等等。

桃李滿門
----

簡炳墀喺港澳兩地嘅馬圈入面，徒弟相當之多，包括徐雨石、葉楚航、丁冠豪、馮耀正、謝偉豪、張學勤、簡慧榆等等，當中徐雨石、葉楚航、丁冠豪、馮耀正就有「食力簡四大弟子」之稱。

榮譽
--

* 五屆香港冠軍練馬師（由1986/1987馬季直至1989/1990馬季，連續四屆勝出，喺2000/2001馬季獲得第五次香港冠軍練馬師）
* 香港練馬師協會主席（曾經擔任）

參考
--

1. ↑  〈牙擦簡入獄記〉. 原著喺2020年3月28號歸檔. 喺2018年11月9號搵到.
2. ↑  〈香港馬壇最有實力的練馬師壽終正寝 ! 簡炳墀在家人陪伴下離世，享年八十五歲。〉. The International Racing Information News Center. 2022-02-13. 喺2022-02-13搵到.

連出去
---

* 簡炳墀之子 - 簡永輝的志願
**伽利略導航系統**係一個由歐盟同埋歐洲太空總署開發緊嘅全球衞星導航系統，以意大利科學家伽利略命名，耗資超過五億歐元，係繼美國全球定位系統，蘇聯/俄羅斯古羅納斯定位系統同中國北斗衛星導航系統之後，第四個開放民用嘅全球衛星導航系統。由於美國、俄羅斯同中國嘅衛星導航系統，喺戰爭時期都會關閉民用功能，因此歐洲太空總署開發伽利略導航系統嘅目的，係要建立一套歐洲國家自己嘅高精度衛星定位及導航系統，以減低甚至擺脫對外國衛星導航系統嘅依賴。2014年2月由國際衛星搜救系統（International Cospas-Sarsat Programme）進行嘅一次測試顯示，伽利略衛星搜尋緊急求救訊號嘅能力令人滿意，95%嘅訊號嘅定位精確度只有直徑五公里嘅範圍，77%嘅訊號嘅定位精確度更加只有直徑兩公里嘅範圍。

2003年9月，中國宣布向伽利略導航系統注資兩億三千萬歐元（23億4千萬人民幣），成為第一個非歐洲用戶國。

參考
--

1. ↑  "Galileo navigational system enters testing stage". Deutsche Welle. 喺13 October 2012搵到.
2. ↑  "Why Europe needs Galileo". ESA. 12 April 2010. 喺21 April 2010搵到.
3. ↑  Space Daily
4. ↑  China joins EU's satellite network – BBC News, 19 September 2003

|  |  |
| --- | --- |
| 權威控制 | 
* LCCN: sh2009002081
* GND: 4786376-6
* NKC: ph634659

 |



|  |  |
| --- | --- |
| Stub icon | 呢篇**伽利略導航系統**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
牛仔同爸爸騎膊馬
牛仔與契爺，攝於香港漫畫星光大道。（2023-01-20）
《**牛仔**》係香港嘅漫畫家王司馬喺1970年代至1980年代初所畫嘅四格漫畫系列。漫畫原本喺《明報》副刊連載多年，後來由博益出版集團有限公司將佢結集成書出版。牛仔全套有四十一冊，講述漫畫裏面「牛仔」同「契爺」兩父子之間嘅生活片段同趣事，樸實但生動噉描述當時香港小康之家嘅面貌，亦表現出牛仔嘅天真爛漫以及同爸爸嘅親情。

喺牛仔出世之前，先有「契爺」。契爺最初係喺王澤先生嘅《老夫子》度出現，因為初入漫畫行嘅王司馬無乜名氣，所以契爺只係間中同老夫子入面做客串，畀多啲讀者認識佢。後來，《明報》嘅創辦人查良鏞先生（武俠小說家金庸）慧眼識英雄，畀契爺獨立出來，同牛仔組成父子兵，每日為《明報》副刊廣大嘅讀者帶來溫情嘅歡笑。

《牛仔》漫畫除咗短標題之外，好少會加入文字。唯一可知嘅例外，係「學講國語」嗰一篇，牛仔喺電話筒對契爺講：「刮耳先知打痴飛濕唔痕」，聽得契爺一頭霧水。原來牛仔嘅手冊上面寫住「國語生字第七課（抄）十五行」。

另外，「契爺」嘅角色亦曾多次喺王澤嘅漫畫《老夫子》中客串出現。

牛仔同契爺嘅原型
--------

牛仔同契爺呢對父子嘅原型，其實係來自作者王司馬先生同佢嗰三個仔。光頭、咀上有一字鬍同鍾意戴煲呔嘅契爺，雖然同現實中嘅王司馬有啲分別，但佢愛仔嘅心就係無分別。成日着人字拖、留住湯碗頭嘅牛仔，亦係集合咗王司馬三個仔嘅天真、聰明同活潑喺一身，可以講，牛仔同契爺嘅故事就係王司馬父子嘅故事。

《牛仔》全套
------

| 冊 | 標題 |
| --- | --- |
| 1 | 放風箏 |
| 2 | 射水槍 |
| 3 | 踩單車 |
| 4 | 吹口哨 |
| 5 | 洗白白．笑睬睬 |
| 6 | 打波波．喜滋滋 |
| 7 | 去街街．樂陶 |
| 8 | 騎牛牛．嘻哈哈 |
| 9 | 滿天星 |
| 10 | 捉魚仔 |
| 11 | 嘆世界 |
| 12 | 沙灘椅 |
| 13 | 另有風味 |
| 14 | 鬼馬波子棋 |
| 15 | 好好玩 |
| 16 | 精靈小象棋 |
| 17 | 兵捉賊 |
| 18 | 小皮球 |
| 19 | 糖黐豆 |
| 20 | 猜呈尋 |
| 21 | 小小大胃王 |
| 22 | 百厭神鎗手 |
| 23 | 活力機械人 |
| 24 | 頑皮污糟貓 |
| 25 | 足球小旋風 |
| 26 | 玩具愛燒友 |
| 27 | 現代釣魚郎 |
| 28 | 未來書法家 |
| 29 | 無限復活 |
| 30 | 鼠輩橫行 |
| 31 | 有腦時代 |
| 32 | 千里傳音 |
| 33 | 幾片雲 |
| 34 | 睡不着 |
| 35 | 新髮型 |
| 36 | 砌城牆 |
| 37 | 釣魚樂 |
| 38 | 洗白白 |
| 39 | 大手板 |
| 40 | 玩泥沙 |
| 41 | 牛仔再見 |
| 王司馬 | 牛仔10周年 |
| 契爺與牛 | 廉潔篇 |

出面網頁
----

* 艾文倉 - 牛仔
* 漫畫篇：父子情深 牛仔 (ZOOMIMAGING)
* 王司馬。牛仔全集
醫療用嘅X光機
安保用嘅X光機
**X光機**係種產生X光嘅設備，主要用途係喺唔破壞物件嘅前提嚟睇下入面啲嘢係乜。亦可以用佢嚟搞殺菌或激發熒光。佢喺醫藥、熒光探測（包括安檢）、電子裝配檢查、測量建築材料厚度嘅範圍成日用到。

發展史
---

X光機係根據英國科學家威廉谷克斯喺1869～1875年間研發嘅谷克斯管（英文：Crookers tube）原理而搞出嚟。1895年9月8號，德國物理學家倫琴喺次實驗當中，喺谷克斯管發現咗條神秘射綫而將佢改名做X光，後嚟倫琴研究咗呢條射綫足足成個半月，重發現佢識射穿玻璃、橡膠、木同鋁等好多個物質，甚至用X射綫照住自己隻手重好清楚噉睇到自己啲骨同肌肉啲影像，後嚟研究到X射綫對肌肉嘅穿透性都好犀利下，但對密度比較大嘅骨骼得好渣嘅穿透性。隨後喺1896年1月18號，H. L. 史密夫研發咗全球第一臺X光機，重喺1904年世界博覽會由克拉倫斯·麥迪遜·戴利（英文：Clarence Madison Dally）現場介紹咗X光機嘅原理同功能。

X光機出街之後初期冇乜點關注，直到1940～1950年代先至被關注，最初用嚟檢測對鞋有冇質量問題，但因為有太多帶危害性嘅電離輻射而逐漸拋棄咗，甚至喺1957年，美國賓夕凡尼亞州政府正式封殺呢部設備。不過X光機產業未受到打擊，同年由美國物理學家羅拔·占美臣·范德格拉夫（英文：Robert J. Van de Graaff）同埋莊佐治侵（英文：John G. Trump）聯手，一齊整咗部成百萬伏嘅X光機出嚟。

應用
--

X光機主要喺醫學同安保領域用到。尤其喺正規嘅大醫院同大型車站、機場、海關、邊界邊境站成日見到佢。

### 醫療

#### X光診斷

X光好多時喺診斷範圍內用。主要靠X光嘅差別吸收、感光同埋穿透、熒光呢四大作用。由於X光先穿過人體會受到唔同程度吸收而携带咗人體各部分密度分佈嘅信息，再喺屏幕或攝影菲林上（經過顯影同定影）將整出唔同密度嘅陰影。之後按陰影嘅濃淡情況、再結合臨床表現、化驗結果同病理診斷，最後判斷到人體指定邊個部位係唔係正常。

#### X光治療

X光好多時喺治療範圍內用。主要先按佢嘅生物效應，再應用喺唔同能量嘅X光對人體發病部份嘅細胞組織搞照射，就可以得到被照射嘅細胞組織有冇受到破壞或抑制而達到醫到某啲疾病（例如腫瘤）嘅目的。

#### X光防護

雖然X光可以喺診斷同治療範圍內都有好大用途，但亦令病人出現甩髮、皮膚燒傷、工作人員出現視力障礙、白血病等電離輻射問題。所以啲醫護人員為咗防止X光嘅傷害而整咗相應嘅防護措施。

### 安保

一般經過X光機啲行李，工業控制電腦會出呢啲帶顏色嘅相。原理係專門檢查有冇違禁品出入。
X光機亦喺公安、法院、部分體育文化場所、會議中心、博覽中心、行李寄存、部分大商場、部分旅遊景點、部分酒店、機場、拘留所、監獄、火車站、地鐵站、大型碼頭、檢察院等人流密集、同埋涉及政府部門嘅場所為咗集體同公眾安全而設定。佢主要借助傳送帶，將被檢查行李送到傳輸帶通道，行李入咗通道之後將阻擋光嘅障礙信號成為檢測信號，送到控制單元，觸發射綫源發射X光信號，穿過傳輸帶入面睇行李物品落到雙能量探測器入面，最後將接收到嘅X光轉成電信號兼直接量化，最後通過串行總線傳送到工業控制電腦處理，最後得到高質量嘅相。

而家X光機主要用嚟檢查訪客或乘客有冇帶咗啲易燃易爆有毒等危險性物品及帶有殺傷性嘅武器在內。

攷
-

1. ↑  King, Gilbert (14 March 2012). "Clarence Dally - The Man Who Gave Thomas Edison X-Ray Vision". *smithsonianmag.com*. 喺13 November 2016搵到.
2. ↑  X光机的原理及应用

| * 睇
* 傾
* 改
安保 |
| --- |
| 檢測儀器 | 紅外綫探測器 | X光機 | 金屬探測器 | 安檢門 | 液體檢測儀 | 核素識別儀 | 爆炸物毒品探測儀 | 全身掃描儀 |
| 視音頻設備 | 監控 | 閉路電視 | 紅外綫探測器 | 偷聽器 |
| 人手 | 保安 | 安檢員 | 安全檢查 | 二次安檢 |
| 物品處理 | 危險物品儲存罐 |
**貧窮循環**（英文：cycle of poverty），又叫做**跨代貧窮**、**貧窮陷阱**（英文：poverty trap）係一個經濟學現象，呢個現象係由自我強化機制引起既，呢個機制會導致貧窮一旦存在，就會持續存在，呢種貧窮循環可以持續好幾代人，除非有外部幹預，將呢個循環改變咗。當呢個現象，應用喺發展中國家既時候，亦都叫做**發展陷阱**（英文：development trap）。

陷入貧困循環既家庭，除咗維生之外，幾乎無額外既資源。有好多自我強化既缺點令個人幾乎無可能跳出呢個循環。當啲窮人無擺脫貧窮循環所需既資源（例如金融資本、教育或者人脈）既時候，就會出現呢種情況。窮人由於貧窮而無辦法得到經濟同社會資源，呢啲資源上既缺乏，可能會加劇佢哋既貧困，咁樣就可能意味著，一個窮人會終生處於貧窮狀態。

備受爭議既教育心理學家 Ruby K. Payne，係佢既書《理解貧困既框架》（A Framework for Understanding Poverty）嗰度，將貧窮循環區分成情境貧困（situational poverty）同代際貧困（generational poverty）；情境貧困既貧窮循環根源，通常可以追溯到窮人既一生裏面既特定事件引起既；而代際貧困係一個循環，代代相傳，通常代際貧困係由獨特既文化同信仰引起既。

社會流動性係一個衡量指標，呢個指標檢視窮人變成比較富有既機會率，同埋新一代比父母嗰代更加富有或者攞到更高收入既機會率。

原因
--

### 經濟因素

根據美國2012年既人口普查，18至64歲既貧窮人口既原因係：

* 31% – 生病或殘疾
* 26% – 家庭原因
* 21% – 學校或其他原因
* 13% – 搵唔到工
* 8% – 提早退休

有啲活動亦可能令到窮人比富人花費更多，例如，正如果美國記者 Barbara Ehrenreich，喺2008年寫既書「Nickel and Dimed」所形容：有啲月月清、左手嚟右手去既窮人，可能負擔唔起典型既租屋錢加按金（香港一般係1至3個月；英美一般係5個星期至半年），所以佢哋可能被迫要花費更多，以日租既形式去租酒店或者汽車旅館。如果佢哋無錢買雪櫃、微波爐、廚房用品同埋煮食爐，可能要花更多既錢出街食，而食剩既嘢，亦無得儲存起嚟，留番下一餐食。

窮人用銀行服務亦都處於弱勢，例如：因為佢哋無辦法維持儲蓄戶口既最低餘額，銀行可能會收佢哋服務費；另外，有錢既人，亦都可以賺到更高既利息同埋豐厚既投資回報，呢啲又會擴闊貧富差距。無銀行帳戶既人，就要用成本較高既替代金融服務將出糧既支票兌現，或者轉帳俾其他人。以前有過信用問題（例如戶口透支）既人可能無資格開支票戶口，以需要額外俾錢買匯票。好多窮人唔開銀行戶口，主要原因包括覺得銀行服務唔係俾佢哋呢啲窮人用既、唔信任銀行、擔心會因為銀行錯誤或者延誤而用唔到錢、唔了解銀行服務、無足夠既錢去用免費既銀行服務等。

雖然大多數工業化國家都提供免費既全民健保，但係喺美國同好多發展中國家，好少積蓄既人，佢哋病咗之後，往往會因為醫療費用高，而盡可能推遲醫病。咁做可能會導致相對較小既病變成嚴重既病，治療費用會更高，亦都可能會因為患病而導致工資損失，同埋令佢哋既平均壽命較短。高收入既工人通常有醫療保險，或者公司提供既免費醫療，亦會有有薪病假，所以佢哋唔需要承受過高既醫療費用，亦唔會因為病咗而無收入。

出於唔需要技能或者經驗既原因，有啲窮人會透過自願參與醫學研究或者捐贈血液嚟賺錢。情況就好似余華以1950至1960年代做背景既寫實小說《許三觀賣血記》咁。

### 維持貧窮既內外因素

持續貧窮既主要原因：

* 系統性或者制度化既原因
* 因歷史經驗或者情感挑戰而誤入歧途
* 受到精神障礙既影響

或所有三個原因組合（Bertrand、Mullainathan 和 Shafir，2004）。

睇埋
--

* 在職貧窮

出面網頁
----

* 香港扶貧委員會：何謂「跨代貧窮」？
* 兒童發展基金冇辦法解救跨代貧窮，原因係供款都有問題

1. ↑  Azariadis, Costas; Stachurski, John (2005-01-01). Aghion, Philippe; Durlauf, Steven N. (編). *Chapter 5 Poverty Traps*.第1卷. Elsevier. pp. 295–384.
2. ↑  Kiš, Adam D. (2018-03-05). *The Development Trap: How Thinking Big Fails the Poor* (英文). Routledge. ISBN 978-1-351-27378-7.
3. ↑  Marger, Martin N. (2008). *Social inequality: patterns and processes* (第4th ed版). Boston: McGraw-Hill. ISBN 978-0-07-352815-1. `{{cite book}}`: `|edition=` has extra text (help)
4. ↑  Payne, R. (2005). *A framework for understanding poverty* (4th edition). Highland, TX: aha! Process, Inc.
5. ↑  Weissmann, Jordan (2013-09-23). "Why the Poor Don't Work, According to the Poor". *The Atlantic* (英文). 喺2024-02-17搵到.
6. ↑  Ehrenreich, Barbara (2008). *Nickel and dimed: on (not) getting by in America*. A Holt paperback (第1. Holt paperbacks ed版). New York, NY: Metropolitan Books. ISBN 978-0-8050-8838-0. `{{cite book}}`: `|edition=` has extra text (help)CS1 maint: date and year (link)
7. ↑  Nice, Katharine; Irvine, Annie (2010-02-01). "Living on a low income and using banks to pay bills". *Journal of Poverty and Social Justice* (英文). **18** (1): 53–67. doi:10.1332/175982710790795166. ISSN 1759-8273.
8. ↑  "One Day, Two Dollars". *Think* (美國英文). 2015-09-01. 喺2024-02-18搵到.
9. ↑  Bertrand, Marianne; Mullainathan, Sendhil; Shafir, Eldar (2004-04-01). "A Behavioral-Economics View of Poverty". *American Economic Review* (英文). **94** (2): 419–423. doi:10.1257/0002828041302019. ISSN 0002-8282.
想搵第二個意思嘅話，請睇**豬 (搞清楚)**。

| How to read a taxoboxHow to read a taxobox**豬** |
| --- |
| 大豬同豬仔大豬同豬仔 |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 偶蹄目 |
|
|
|
|
|
|
|
|
| 科 | 豬科 |
|
|
|
|
|
| 屬 | 豬屬Linnaeus，1758年 |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| *Sus barbatus*
*Sus bucculentus†*
*Sus cebifrons*
*Sus celebensis*
*Sus domestica*
*Sus falconeri†*
*Sus heureni*
*Sus hysudricus†*
*Sus philippensis*
*Sus salvanius*
*Sus scrofa*
*Sus strozzi†*
*Sus timoriensis*
*Sus verrucosus* |
|

**豬**（粵拼：**zyu1**）係種哺乳動物。豬嘅種類唔少，最常見嘅係養來俾人食嘅農場家畜；本文所介紹嘅，較為準確噉講，叫做**家豬**（粵拼：**gaa1 zyu1**）。家豬係由野豬馴化而來嘅若干品種。

豬係雜食嘅，食動物又得，植物又得。不過一般農場都係餵佢啲人食剩嘅嘢撈埋一齊嘅餿水，即係豬餿。

好多文化將豬同蠢、懶等等負面嘅品性連埋，不過事實上豬係一種幾叻嘅動物，可以訓練去搵嘢同埋緝毒。

越南豬通常用嚟做寵物。[未記出處或冇根據]

**豬公**為雄，**豬乸**為雌。**豬仔**為幼。

經濟價值
----

香港牛頭角道嘅豬肉檔，2015年
豬肉嘅美式劏法
唔同部位嘅豬肉，以及豬嘅內臟，好多都食得，譬如嶺南常見嘅食材豬膶、豬腰、浮皮、豬紅、豬大腸、豬耳。豬肉係世界上好多國家主要嘅肉食，尤其是中國，豬肉消費量著咗全世界超過一半。不過有啲宗教嘅教徒，譬如穆斯林同猶太人，教規規定佢哋唔可以食任何含有豬嘅嘢。

豬毛可以用來做刷。豬皮可以用來提煉明膠。

文化
--

睇埋：三隻豬仔
豬係中國嘅12生肖之一，排第尾。

基督教基督復臨派、猶太教同伊斯蘭教禁止信徒食豬肉。

粵語有唔少有關豬嘅講法，話人蠢就「豬咁蠢」、「豬兜」；話人懶，「懶豬」；指人喇咋、污糟，「迾遢豬」；話人肥，「肥豬」。大部份都係衰嘅，亦未必有根據。

另外廣東話俚語會用「豬」來代表女仔嘅貞節，源自結婚回門會用到燒乳豬嘅習俗。

《三隻小豬》係一個源自英倫嘅寓言。故仔講三隻豬仔分別用唔同嘅材料嚟起屋，大哥同二哥懶，攞草同木棍等易用嘅物料起屋，而最後嗰隻細豬仔肯辛苦啲用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間，於是成個故仔就係要教訓人唔好偷懶。

其他
--

* 野豬
* 乳豬
* 連登豬

攷
-

1. ↑  Zoological Journal of the Linnean Society (1997), 120: 163–191.
2. ↑  "Potbellied Pig training questions eyesight, hearing, smell, senses". 原著喺2009年1月26號歸檔. 喺2008年8月5號搵到.
3. ↑  〈廣東省公安廳-南粵警察-新聞中心-韶關：中國小記者探訪警營（組圖）〉. 原著喺2009年2月18號歸檔. 喺2008年8月5號搵到.

| 十二生肖 |
| --- |
| 鼠 | 牛 | 虎 | 兔 | 龍 | 蛇 | 馬 | 羊 | 猴 | 雞 | 狗 | 豬 |
**伍日照**（**Daniel Ng Yat-chiu**，1937年—2013年8月23號）係香港生意人，香港出世同長大。一九七五年將美國麥當勞帶入香港，人稱**香港麥當勞之父**。《經濟學人》發表巨無霸指數，亦同佢有關。香港慈善機構麥當勞叔叔之家（中文：麥當勞叔叔之家 (香港)），亦係佢搞起。

學業
--

佢伊利諾大學畢業，之後去倫敦帝國理工學院讀化學工程，得博士學位。

事業
--

佢讀完書後，去咗美國燃氣技術研究院打工。間院係歸伊利諾理工大學，主管環境保護同埋能源系統研究計畫。

一九七二年返香港。好友馮慶炤，即係唐人有錢佬馮秉芬個仔，邀請佢加入佢個基金公司做嘢，公司叫Inter-Asia Management Co. Ltd。當時美國麥當勞想開拓香港市場，聯絡間公司，物色本地合作伙伴。伍日照本來介紹個朋友，同馮氏父子合作。不過朋友甩底，伍日照頂上。伍日照同馮氏父子，準備齊齊開麥當勞。伍日照初時，家人都唔睇好。但佢堅持去美國麥當勞受訓，洗廁所、捧餐，乜都要做。一九七五年一月，全港首間麥當勞，開喺銅鑼灣百德新街，第一日生意好好，超過預期，生意額逾七千銀。當年漢堡包，賣一圓六毫。伍日照一直擔任香港麥當奴餐廳董事總經理。一九九五年，香港經營權，賣返美國總公司，佢就退任。

工作方法
----

佢落區格價來定價，睇下各區士多可樂、煙仔售價，得知市民日常生活開支，從而比對定價。伍日照管理麥當勞，有傷健共融，亦係全港餐飲集團之中，首家全面禁煙。

《經濟學人》年年發布巨無霸指數，反映唔同地區貨幣水平，概念同伍日照有關。1970年代後期，伍氏有位美國朋友，借伍日照，收集全球各地麥當勞巨無霸售價，然後喺律師會發布，引起《經濟學人》注意，發揚光大，年年該報發表新數據。

音樂
--

伍日照喜好西樂。

出面網頁
----

* 〈港麥當勞之父去世-有份促成巨無霸指數〉.
* 〈香港麥當勞之父逝世 創「巨無霸指數」成經濟指標〉. 2013-08-29. 喺2017-03-14搵到.
* 〈董事局伍日照先生〉.
* "Daniel Ng".
* 〈1975年百德新街開第一間店　港麥當勞之父　伍日照病逝〉.
菅義偉響2019年宣佈新年號令和
**菅義偉**（粵拼：gaan1 ji6 wai5，**菅 義偉**（**すが よしひで** , ***菅 義偉***?），1948年12月6號—）係日本政治人，2020年到2021年任內閣總理大臣、自由民主黨總裁、內閣官房長官、北朝鮮綁架問題擔當大臣，做過總務大臣同郵政民營化擔當大臣。

生平
--

菅義偉喺1948年出世，屋企係出身秋田縣嘅農家。喺佢高中畢業之後，菅義偉覺得自己冇可能考到同家姐一樣咁好嘅學校，於是決定去東京打工。佢最初喺紙箱工廠打工，但係佢好快就發覺呢種生活同喺鄉下嘅差唔多，於是做咗一陣就冇再做落去。後嚟佢每日返兩份工，朝早響築地市場度做，夜晚又喺新宿嘅餐廳打工，如是者做咗兩年嘢之後，菅義偉儲咗啲錢，考入咗法政大學法學部政治學系半工讀，揀入法政大學嘅原因係因為呢度學費平過其他私立大學。到佢畢業之後，佢去咗建電設備度打工，但係佢個心都係想向政治方面發展。

到1975年，佢經法政大學嘅就業諮詢，識咗一樣係法政大學舊生嘅前眾議院議長中村梅吉，中村嘅秘書再介紹佢去到眾議院議員小此木彥三郎，自此佢就成為小此木嘅秘書。

1987年，菅義偉第一次去選橫濱市議員，但最初唔被睇好，但係佢堅持逐家逐戶去「洗樓」拜訪，結果贏咗。由於佢喺做秘書嗰陣累積到唔少人脈，加上橫濱前市長高秀秀信任內，成日搵問佢有關任用人事上嘅意見，令佢畀人叫做「橫濱影子市長」。

1996年，菅義偉第一次參加國政選舉，喺自己嘅地頭神奈川縣第二區出選，最後贏咗。入到國會之後，菅義偉拜小此木嘅朋友梶山靜六為師（當時小此木已經過身），亦都跟梶山加入黨內派系平成研究會。

1998年，平成研嘅會長小淵惠三想出嚟選自民黨總裁，但係同派系嘅梶山都想選，最後梶山退出平成研究會，菅義偉亦都跟住一齊退出。後來佢改為加入宏池會，喺2000年「加藤之亂」嗰陣，佢冇支持同派系嘅加藤紘一，喺呢件事之後，宏池會分裂成兩派，菅義偉就加入反加藤嘅堀內派。到2009年之後，菅義偉就冇再入其他派系。

2006年，當時安倍晉三第一次任相，菅義偉亦都第一次入閣，擔任總務大臣，後來安倍只係做咗一年左右就因為健康理由辭職，菅義偉亦都冇得再做。

2012年，自民黨打低咗民主黨，重奪政權，安倍揀返菅義偉入閣做內閣官房長官，安倍同菅義偉喺政治上嘅關係好緊密，好多人形容菅義偉係安倍晉三喺政治上嘅老婆。而喺菅義偉做內閣官房長官嘅期間，從來未失過言，畀外界叫做「安定之菅氏」。

2019年4月1號，嗰時係內閣官房長官嘅佢宣佈新年號係「令和」，之後佢就多咗個花名叫「令和大叔」。

2020年9月16號，佢接替安倍晉三，成為日本第99任內閣總理大臣，籌建新內閣。佢亦都係第一個以無派系身份當選自民黨總裁嘅人。不過佢在任期間被指應對武漢肺炎疫情不力，民望一直下跌，最後佢宣佈唔參加2021年9月嘅自民黨總裁選舉，同時放棄連任首相。10月4號，由新任自民黨總裁岸田文雄接任首相。

參攷
--

1. ↑  Storm.mg (2020-09-11). 〈「令和大叔」能否殺出重圍？農家出身的菅義偉，如何走到日本政壇的「一人之下」-風傳媒〉. *www.storm.mg* (臺灣中文). 喺2020-11-01搵到.
2. ↑  〈令和的豐臣秀吉？菅義偉如何爬上來 | 假才子〉. 《眾新聞》 (中文). 原著喺2020-11-08歸檔. 喺2020-11-01搵到.
3. ↑  〈【日本新首相】菅義偉將拜相 農民變首相是如何煉成？ - 香港經濟日報 - 即時新聞頻道 - 國際形勢 - 環球社會熱點〉. *inews.hket.com*. 喺2020-11-01搵到.
4. ↑  歐敬洛成依華 (2020-09-14). 〈菅義偉「木訥大叔」之逆襲 從農家之子邁向無派系首相勝在夠貼地〉. 《香港01》 (香港中文). 喺2020-11-01搵到.
5. ↑  〈【日本新首相】最長安倍內閣謝幕 菅義偉傍晚接捧〉. 香港經濟日報. 2020-09-16. 喺2020-09-16搵到.

出面網頁
----


維基同享有多媒體嘅嘢：  
**Yoshihide Suga**

* 菅義偉嘅facebook頁
* 菅義偉嘅官方網誌


|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
哲學家柏拉圖嘅雕像；個雕像源自前370年
伊比鳩魯嘅雕像；佢據講係最早提出邪惡問題嘅人
**古希臘哲學**gu2 hei1 laap6 zit3 hok6係指古希臘時期嘅哲學。

字詞
--

睇埋：哲學
哲學個英文名**philosophy**嚟自古希臘文**philosophia**，即係

* **philo-**（**鍾意**、**愛**）同埋
* **sophia**（**知識**、**智慧**）

嘅結合－所以古希臘人嘅哲學可以理解做「對知識嘅愛」噉解

知識論
---

內文：知識論
睇埋：科學哲學
早喺古希臘哲學當中，柏拉圖等哲學家就經已成日喺度諗知識論相關嘅問題。例如係柏拉圖寫嘅蘇格拉底式對話（古希臘一種出名嘅文體，描寫蘇格拉底同第啲角色就各種哲學課題進行反覆嘅答問）《美盧篇》（Μένων / Ménōn）就有講到想像中嘅蘇格拉底同啲人討論知識嘅定義，途中書入面嘅蘇格拉底有主張「淨係得真確信念，唔算係具有知識」噉嘅見解。

打後嘅古希臘思想家都有提到知識懷疑論噉嘅諗法。

哲學家
---

* 柏拉圖
* 阿里士多德
* 蘇格拉底
* 伊比鳩魯

|  |  |  |  |  |
| --- | --- | --- | --- | --- |
| 

|  |
| --- |
| 阿里士多德嘅頭像 |
| 阿里士多德嘅頭像  |

|  |
| --- |
| 蘇格拉底 |
| 蘇格拉底  |

 |

睇埋
--

* 文藝復興
* 啟蒙時期
* 希臘神話

攷
-

1. ↑  Hickson, Michael W. (2014). "A Brief History of Problems of Evil". In McBrayer, Justin P.; Howard-Snyder, Daniel (eds.). *The Blackwell Companion to The Problem of Evil*. Hoboken, New Jersey: Wiley-Blackwell. pp. 6-7.
2. ↑  philosophy (n.). *Online Etymology Dictionary*.
3. ↑  Sturm, Thomas (2011). "Historical Epistemology or History of Epistemology? The Case of the Relation Between Perception and Judgment". *Erkenntnis*. 75 (3): 303-324.
4. ↑  Meno：《美盧篇》嘅英文譯版。

|  |  |
| --- | --- |
| 權威控制 | 
* BNF: cb119359992（資料）
* NDL: 00562486
* NKC: ph128248

 |
**雅虎**（粵拼：ngaa5 fu2）
（英文：**Yahoo!**）係美國網際網路入門網站，20世紀末網際網路奇跡嘅創造者之一。雅虎嘅服務包括搜索引擎、電郵、新聞等等。雅虎嘅品牌包括雅虎(Yahoo!)同喺2016年新增嘅美國線上(AOL)。

雅虎係喺1994年由美國史丹福大學電機工程系嘅博士生大衛·費羅（David Filo）同埋台灣人楊致遠（Jerry Yang）創建。

歷史
--

雅虎嘅兩位創始人大衛·費羅同埋楊致遠，美國史丹福大學電機工程系嘅博士生，喺1994年4月建立咗自己嘅網路指南信息庫，將佢作為記錄佢哋對網際網路嘅興趣嘅一種方式。但係冇幾耐，佢哋就發現佢哋自己編寫嘅一覽變得好長，唔方便處理。於是佢哋開始喺雅虎身上花費越嚟越多嘅時間。

1994年，佢哋將雅虎變成一個可定製嘅數據庫，旨在滿足成千上萬嘅、剛剛開始通過網際網路社區使用網路服務嘅用戶嘅需要。佢哋開發咗可定製嘅軟體，幫助佢哋有效地搵、識別同埋編輯網際網路上面嘅資料。

雅虎嘅含義係「另一個層次化嘅、非正式嘅預言」，但係大衛·費羅同埋楊致遠更願意講，佢哋之所以選擇呢個名係因為佢哋認為自己係野蠻人。最初雅虎存放喺楊致遠嘅學生工作站「akebono」度，而搜索引擎存放喺Filo嘅電腦「konishiki」度。

1995年初，Netscape Communications 公司（位於加州Mountain View）嘅聯合創始人之一Marc Andreessen請大衛·費羅同埋楊致遠將佢哋嘅文件轉移到Netscape公司提供嘅更大嘅計算上。呢一個做法唔單止令史丹福大學嘅電腦網路恢復正常，而且令雙方都有得益。

今日[咩時候？]，雅虎含有鏈接到網際網路上成千上萬部電腦裡面儲存嘅信息。San Jose Mercury新聞最近[咩時候？]指出：「其實Yahoo！嘅貢獻最近乎於Linnaeus嘅工作，Linnaeus係一位18世紀嘅植物學家，佢所創建嘅分類系統有效咁劃分整個自然界。」

公司概況
----

雅虎公司係一間全球性嘅網際網路通訊、商貿及媒體公司。佢嘅網路每個月為全球超過一億八千萬用戶提供多元化嘅網上服務。雅虎係全球第一間提供網際網路導航服務嘅網站，無論喺瀏覽量、網上廣告、家庭或商業用戶接觸面上，www.yahoo.com都居於領導地位，亦係最為人熟悉及最有價值嘅網際網路品牌之一，喺全球消費者品牌排名中位居第38位。雅虎仲喺網站上提供各種商務及企業服務，以幫助客戶提高生產力及網路使用率，其中包括廣受歡迎嘅為企業提供定製化網站解決方案嘅雅虎企業內部網；影音播放、商店網站儲存同埋管理；以及其他網站工具及服務等。雅虎喺全球共有24個網站，佢嘅總部設喺美國加州聖克拉克市，而喺歐洲、亞太區、拉丁美洲、加拿大同埋美國都設有辦事處。

睇埋
--

* Yahoo! 知識+
* 雅虎電郵

出面網頁
----

* 雅虎
* 雅虎香港
**關正傑**（1949年3月27號—）係香港前歌手兼建築師，主要活躍於1967年至1988年，佢離開樂壇後全家移民美國西雅圖。

生平履歷
----

### 早年經歷

關正傑喺香港出世，祖籍廣東南海。早年就讀聖保羅男女中學（1965年中五，同已故全國政協委員劉迺強、聖傑靈女子中學前校長龐得玲同學者鄧昭祺同屆）。關正傑讀書時同何國禧同另外兩位同學合組樂隊The Swinging Minstrels，主唱英文民歌。樂隊曾以組合彼得、保羅和瑪麗（Peter, Paul and Mary）嘅《Man Come Into Egypt》，喺星島晚報主辦嘅「第八屆全港業餘歌唱比賽」（歌唱合奏組）摘冠。同年又參加星報主辦嘅Talent Quest音樂比賽，攞到亞軍。翌年同另一得獎樂隊Garbriels合灌迷你專輯《Talent Time '67 Winners》，翻唱彼得、保羅同瑪麗嘅《Early In The Morning》和《Settle Down》。後來參加黃霑主持嘅麗的映聲文化綜合節目「青年聯誼會」，首次亮相電視熒幕。1967年從聖保羅男女中學中七畢業後，關正傑考入香港大學建築系，期間以個人名義喺EMI灌錄單曲《Cecilia/Ain't That Rain》，並喺蕭芳芳主持嘅無綫電視節目《芳芳的旋律》亮相。關亦有喺《香港電視》週刊撰寫專欄，教授古典結他。後來因為各人升學，民歌隊解散。

註
-

1. ↑  香港電台電視節目《屋簷下》主題曲嘅主唱

參考
--

1. ↑  〈英文中學會攷放榜〉. 華僑日報. 1965-08-04. p. 19. 喺2021-11-16搵到.
2. ↑  〈聖保羅男女校畢業禮〉. 華僑日報. 1968-01-20. p. 11. 喺2022-03-07搵到.
3. ↑  Muzikland (2018). 《香港流行音樂專輯101．第一部》. 香港: 非凡出版. pp. 72–76, 131–134, 151–155. ISBN 9789888513710.
4. ↑  〈關正傑特輯〉. 《好時代雜誌》. 香港. 1983-08-01. p. 52.

|  |  |
| --- | --- |
| 權威控制 | 
* MusicBrainz: 701e418e-c88c-4c31-875a-e6889f051f13

 |
「Macaron」跳來爾道，唔好同**意式蛋白餅**（macaroon）或者**通粉**（macaroni）搞亂。
 想搵外號「馬卡龍」嘅中國男藝人嘅話，請睇**奧利**。

**馬卡龍**（法文：**macaron**），又叫做**法式小圓餅**，係一種用蛋白、杏仁粉、白砂糖同糖霜做嘅法式甜品，通常響兩塊餅乾之間夾住尐生果醬或者奶油。佢嘅由來可以追溯到19世紀嘅蛋白杏仁餅，係法國西部維埃納省嘅嘢食，呢種甜品出爐之後，係一個圓形細細隻甜點，有豐富嘅口感。

歷史
--

馬卡龍最早出現響意大利嘅修道院，當時有個修女製作呢種由杏仁粉整成嘅甜嘢食，所以又叫做修女嘅馬卡龍，直到1533年先帶到去法國。

巴黎嘅糕點師傅 Pierre Hermé 發明咗一種新嘅馬卡龍，用三文治嘅夾法將餡夾喺兩個蓋中間，成為新嘅細圓餅。

今日
--

家陣有好多烹飪書籍提供馬卡龍嘅食譜。不過，道地嘅馬卡龍繁複多變嘅顏色、款式、同埋口味，至今都好受顧客歡迎。

Pierre Hermé 將2006年3月20號定為「馬卡龍日」（Jour du Macaron），唔單止全店其他種類嘅甜點暫時落架，重會推出依家唔再製作嘅口味，並且特別邀請當地罕見疾病總會合作，畀顧客隨便揀免費嘅馬卡龍，任得客人自己捐幾多。

類似嘅嘢食
-----

內文：臺式馬卡龍
喺臺灣有類似馬卡龍嘅糕點，叫做臺式馬卡龍，口感比較鬆軟，又無咁甜，但係製作方式同馬卡龍完全唔一樣。

參考
--

1. ↑  Cecile Cannone (2010). *Macarons: Authentic French Cookie Recipes from the Macaron Cafe*. Ulysses Press. ISBN 1569758204.
2. ↑  Brette Sember. *COOKIE: A Love Story: Fun Facts, Delicious Stories, Fascinating History, Tasty Recipes, and More About Our Most Beloved Treat*. Sember Resources. ISBN 9780984502691.
3. ↑  *Pierre Hermé Pastries*. 2012. ISBN 1584799455.
4. ↑  "Jour du Macaron – Macaron Day in Paris, 20 March 2012". Mad About Macarons. 原著喺2014年3月29號歸檔. 喺2013年12月2號搵到.
5. ↑  〈牛利 台式馬卡龍〉. 《蘋果日報》. 2012-03-09.
「霸王龍」跳轉嚟呢度。要睇外號「霸王龍」嘅中國男藝人，請去「**李權哲**」。

| How to read a taxoboxHow to read a taxobox**暴龍**
化石年代：白堊紀晚期 |
| --- |
| 暴龍骨架重建，位於卡內基自然史博物館暴龍骨架重建，位於卡內基自然史博物館 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 蜥形綱 Sauropsida |
|
|
|
|
| Superorder: | 恐龍總目 Dinosauria |
| 目 | 蜥臀目 Saurischia |
| 亞目 (Subordo): | 獸腳亞目 Theropoda |
|
|
|
|
|
|
|
| 科 | 暴龍科 Tyrannosauridae |
|
|
|
|
|
| 屬 | **暴龍屬 *Tyrannosaurus***Osborn，1905年 |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| **雷克斯暴龍** *T. rex* （模式種）Osborn，1905年 |
| 別名 |
| * *Manospondylus* Cope, 1892
* *Dynamosaurus* Osborn, 1905
* ?矮暴龍 *Nanotyrannus* Bakker, Williams & Currie, 1988
* 暗脈龍 *Stygivenator* Olshevsky, 1995
* 恐暴龍 *Dinotyrannus* Olshevsky, 1995
 |

**暴龍**（***Tyrannosaurus rex***，拉丁文意思係「蜥蜴入面嘅暴君」），又叫做**霸王龍**，係暴龍屬（Tyrannosaurus）唯一一個有效物種。佢係一種大型食肉恐龍，身長最長可達15米，身高約5米，體重平均有9公噸。暴龍嘅咬合力係已知動物入面最大嘅其中一個，咬合力將近6公噸、相當於一隻大象嘅重量。

目前暴龍係現代恐龍文化同美國恐龍化石群當中最具代表性、最知名嘅恐龍，原因係喺《侏羅紀公園系列》嘅電影同電子遊戲裏面擔任最主要嘅恐龍角色導致。喺咁多種兒童讀物、博物館展品入面，暴龍亦係提及「恐龍」呢個概念時，必定會出場介紹嘅經典恐龍形象。

暴龍重建圖
過時嘅暴龍重建圖，條尾拖地。
暴龍重建圖2

|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
《**小孩不笨**》（英文：**I Not Stupid**）係一部2002年嘅星加坡電影，由星加坡電影人梁智強自編、自導、自演。

劇情簡介
----

三個讀書成績都唔好嘅小學生劉國彬、洪文福、Terry喺被編入EM3呢種「後段班」之後，小小嘅心靈先至逐漸感受到殘酷嘅現實社會對小學生亦冇優待。老師睇唔起佢哋、俾其他同學嘅輕視同埋父母嘅期望都令到佢哋非常苦悶，三個人喺一齊之後成為咗最好嘅朋友。國彬嘅媽媽畀佢好大壓力，因為劉媽媽深受到自己冇文憑喺工作唔能夠有晉升機會，唔希望個仔第時都好似佢噉，因此對國彬進行嚴厲嘅管教，國彬好有畫畫天份，但係國彬媽媽一啲都唔重視。文福嘅媽媽因為老公坐監，一個人努力支撐家庭而冇時間去管教佢，採取嘅係放任自流嘅態度。但係好勝嘅文福俾喺就讀EM1嘅表哥刺激之後激起自尊心，發誓一定要證明自己嘅能力。Terry喺有錢人家度出世，做事冇主見，所有嘢都聽晒阿媽話，過嘅生活亦係一團糟。佢哋嘅父母亦有一堆事情，國彬嘅爸爸喺廣告公司一直得唔到認同，因為老闆同客戶都相信外聘人才，唔信本土人。Terry嘅爸爸因為競爭對手嘅緊逼而生意日漸下滑，搵到廣告公司嘅創意亦冇乜效用。新嚟嘅女老師並唔歧視EM3嘅同學，鼓勵佢哋要努力，發揮特長。喺老師嘅鼓勵之下，三個學生都有唔同嘅進步。但係國彬嘅成績依然並冇太大嘅起色，喺電視睇到有細路因為成績唔好而自殺嘅消息，因而自己都有自殺嘅念頭。後嚟因為警察攔阻先至救返一命，父母亦覺得搞成噉都好無奈。Terry俾佢爸爸以前嘅員工綁架，文福為咗救佢亦俾歹徒一齊綁走。逃脫嘅國彬倚靠自己嘅畫畫專長將犯人嘅樣貌逼真畫咗出嚟，對於營救佢哋起到關鍵作用，Terry同文福最後成功逃走出嚟。國彬嘅媽媽由於患病需要換骨髓，喺老師嘅號之召下，所有同學同家屬都一齊驗血希望搵到合適嘅骨髓。最終Terry嘅骨髓符合要求，但係佢嘅父母反對，但喺佢嘅堅持之下終於做咗骨髓移植手術。國彬嘅爸爸為咗答謝佢哋，專登為Terry爸爸生產嘅肉乾做咗全新創意嘅凘告，亦令到佢哋嘅生意渡過難關。經過一系列嘅事情，文福嘅成績有咗顯著嘅進步，Terry亦終於學識自己獨立思考，而國彬因為畫畫方面嘅天份將會到美國深造。

演員表
---

|  |  |  |
| --- | --- | --- |
| **演員** | **角色** | **備註** |
| 梁智強 | 劉先生 | 廣告公司製作人，劉國彬爸爸 |
| 向雲 | 劉太 | 劉國彬媽媽 |
| 劉謙益 | 邱先生 | 肉乾公司老闆 |
| 陳美稟 | 邱太 | Terry媽媽 |
| 黃柏儒 | 邱達利（Terry） | EM3學生 |
| 洪賜健 | 洪文福 | EM3學生 |
| 李創銳 | 劉國彬 | EM3學生 |
| 陳雪兒 | 邱欣蓮 | Terry嘅家姐 |
| 溫淑如 | 李素貞 |  |
| 鄭咸斌 | 洪忠明 |  |
| 林桂葉 | 忠明媽媽 |  |
| 王翠瑩 | 文福媽媽 |  |
| 王舒儀 | 林老師 |  |
| 王慧瑩 | 朱老師 |  |
| 徐冰 | 華文老師 |  |
| 潘皇升 | 校長 |  |
| Harlow Russell | John |  |
| 黃定賢 | 康先生 |  |
| 鄭世童 | 中國經理 |  |
| 梁榮耀 | Ben |  |
| 李國煌 | 綁匪 |  |
| 莫小玲 | 訓導主任 |  |
| 王振復 | 台灣同事 |  |
| 鍾耀南 | 警探 |  |

出面網頁
----

* 《小孩不笨》喺互聯網電影資料庫嘅資料（英文）
* 《小孩不笨》喺香港影庫嘅資料
2007年香港七一遊行會場上
**街坊工友服務處**簡稱「街工」，係香港一個已經摺埋服務社區同勞工嘅壓力團體，旗下有再培訓教育中心、荃灣教育中心、荃灣豪輝綜合服務中心、勞工（工會）事務組同社區事務組。同時佢哋亦曾經係香港泛民主派入面，其中一個參政團體，而家喺香港立法會同埋區議會議席清零。執行委員會末代主席係盧藝賢。總部響新界葵涌葵芳邨葵仁樓地下，係少數將核心設喺公共屋邨嘅香港政治團體。2022年3月15號，街工畀職工會登記局取消登記。

史
-

七十年代中末期，香港嘅基層工友普遍缺乏基礎教育，難以出頭；適逢當時學界關心社會之風熾熱，故此不少熱心而受過高等教育嘅後生仔女，就投身工人教育行列，開辦工人夜校。

1975年，喺香港大學畢業嘅民運份子劉山青，有見新界荃灣地區基層勞工眾多，而哩啲基層工友普遍只有小學程度教育，甚至唔識字，所以就響哩區成立咗「新青學社」。除咗教導青年勞工讀書之外，同時更教授佢哋關心社會、關心社區嘅社會意識課程，從而令工人運動萌芽。當時響新青學社任教嘅人，除咗劉山青，重有前任立法會議員梁耀忠，以及後來成為電影導演嘅岑建勳等等。

後來劉山青響八十年代初，因為到廣東廣州援助被捕國內民運份子王希哲等，而被中共方面判處反革命罪，而工人學校亦因為港府此時大力提倡官辦而結束。新青學社導師梁耀忠等人，就提倡工人社區化等口號，咁啱葵芳邨葵興邨廉租屋大廈爆發「26座問題公屋醜聞」事件，梁耀忠就率領兩邨居民投入抗爭運動，隨後更加喺1985年香港區議會選舉中，贏得葵涌及青衣區議會葵芳及葵興選區議席，並將學社改組為**街坊工友服務處**。

教育服務
----

由於繼承著新青學社工人夜校，故此街坊工友服務處繼續設立教育課程畀區內嘅工友同基層市民。

現時街工共設有三所教育服務中心，包括荃灣教育中心、荃灣再培訓中心、荃灣綜合服務中心，提供再培訓課程、學生託管等畀區內人士。

勞工服務
----

現時街工勞工服務組提供協助組織工會、勞工法例求助等保障工友權益活動；而街工旗下共有十四個工會：

* 文職、倉務及推銷從業員工會
* 管業及保安從業員工會
* 貨櫃碼頭內運司機工會
* 建築地盆
* 健康及護理服務從業員工會
* 專業家務助理協會
* 飲食業從業員協會
* 通利琴行職工會
* 環境衛生康樂文化人員協會
* 香港客貨車從業員工會
* 香港醫院合約及臨時員工總會
* 前線福利從業員工會
* 新界的士司機權益大聯盟
* 香港中醫師權益總工會

社區服務
----

街工同時為葵青區區內居民，提供社區事務諮詢及投訴申訴等服務。由於街工定位基層，故此社區服務組多以照顧葵青區內公共房屋區居民為主。同時亦曾參與要求公屋減租、阻止政府賤賣公屋商場等運動。

由不同方面公屋居民及獨立社會福利人士成立嘅捍衛基層住屋權益聯盟，街工亦有派代表參與。

而街工亦分別響中環、葵芳邨、石蔭邨、安蔭邨及葵興邨設立社區辦事處。

參與政治
----

街坊工友服務處早喺1985年香港區議會選舉中，就派人參與區議會選舉，不過直至2003年香港區議會選舉前，只係派人響葵青區參選。

響2003年香港區議會選舉中，街工共派出五名候選人參選，其中響葵青區出選嘅梁耀忠、梁永權、尹兆堅同梁志成分別喺葵芳選區、安蔭選區、石蔭選區同葵興選區當選，喺葵青區議會中，以單一組織嚟講係第二大勢力，僅次於香港民主黨；由於街工同屬泛民主派陣營，故此葵青區係香港十八個區議會中，少數主要由民主派控制嘅區議會。其中梁永權更當選葵青區議會副主席，係街工唯一一席嘅區議會正副主席。而響黃大仙區新蒲崗選區出選嘅黃兆文就落敗。

被視為街工標誌嘅梁耀忠，早喺1991年香港立法局選舉中，參選新界南直選，不過落敗。1995年香港立法局選舉，佢循新九組功能組別第二組紡織界當選，晉身立法局；之後響1998年、2000年同2004年香港立法會選舉中，梁耀忠都喺經新界西地方直選當選。

由於梁耀忠在地區工作相當穩健，故此佢參選區議會或立法會，均多次高票當選，被譽為票王。而響2003年香港區議會選舉，更獲得全港最高票。2004年香港立法會選舉中，街工名單首次加入區議員尹兆堅，想帶多個人入立法會，可惜最後只得梁耀忠一人當選。

2019年第6屆香港區議會選舉，街工派出四位候選人（梁志成、梁耀忠、梁靜珊、何惠彬）參選，結果全部當選，亦都成功衝出葵青區，第一次喺元朗區有區議員席位。

### 區議員

街工原本喺2個區議會擁有4個議席，但隨住何惠彬喺2020年6月尾退出街工，梁耀忠喺2021年4月因為煞停警黑亂港落實五大訴求集會被判坐花廳8個月（緩刑1年），梁志成、梁靜珊同年6月取消同街工嘅政治聯繫，而家街工冇晒區議會議席。

出面網頁
----

* 街坊工友服務處網頁
* 梁耀忠個人網頁

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
想搵港產片嘅話，請睇**李小龍 (電影)**。

李小龍像
**李小龍**（**Bruce Lee**，1940年11月27號—1973年7月20號），原名**李振藩**，乳名細鳳，係香港武打演員，始創截拳道，係佢將 Chinese Kung Fu（中國功夫）一詞介紹畀全世界。

屋企
--

李小龍喺美國三藩市出世。祖籍廣東順德，鄉下喺均安鎮。老豆係粵劇丑角李海泉，阿媽係商人何甘棠個女 Grace 何愛榆，亦都係香港人。

李小龍有一仔一女，個仔係李國豪，個女係李香凝。

事業
--

李小龍喺1941年返香港，1949年起先後讀過德信學校、喇沙書院同埋聖芳濟書院。佢喺1946年到1959年做童星，拍咗幾十套粵語片，包括《細路祥》同埋《人海孤鴻》。 

李小龍16歲時拜葉問為師學詠春。除此之外，佢重練過洪拳、白鶴拳、譚腿、少林拳、戳腳、節拳等等。1957年佢奪得香港校際拳擊比賽少年組冠軍。1959年5月去咗美國西雅圖嘅華盛頓大學讀哲學同心理學。響美國嗰陣，佢仍然進修緊武藝，除咗傳統中國武術之外，重研究西洋武術，正式確立咗佢嘅武道哲學「截拳道」。 

1964年佢出席咗美國加州長堤國際空手道錦標賽（Long Beach Karate Tournament）。響嗰度佢被電視劇《蝙蝠俠》製作人威廉多茲爾（William Dozier）賞識，邀請試鏡。結果喺1966年4月30號，李小龍同美國廣播公司簽咗30集電視劇《青蜂俠》嘅演出合約，飾演配角「加藤」（Kato），但只能夠播出一季共 26 集。其後佢以加藤角色演出咗三集《蝙蝠俠》，同埋喺《無敵鐵探長》（Ironside）同《新娘駕到》（Here Come the Brides）中客串。 

由於佢唔願意只係響《青蜂俠》扮特技人，決定返香港拍電影，同電影人鄒文懷合作拍攝咗五部電影：《唐山大兄》、《精武門》、《猛龍過江》、《龍爭虎鬥》、《死亡遊戲》。當時香港電影經過咗六十年代最高峰之後，票房一直慘淡，李小龍嘅戲為香港電影重新注入活力，重令到功夫片成為港產片嘅主流。佢嘅戲影響重遍及全球，全球包括香港在內，都掀起咗一陣「李小龍熱」。

死
-

1973年7月20號李小龍喺佢女性朋友屋企死咗。當時李小龍計劃同鄒文懷約見澳洲演員傾談演出《死亡遊戲》嘅事，但到咗晚黑十點，佢俾人發現死喺九龍塘筆架山一個單位入面。

據當時檢驗報告顯示：李小龍全身最有問題嘅部份凈得胃一個。佢嘅胃入面含有好似大麻咁嘅物質，但係分量好少，冇致命性。因此由香港政府發出嘅死亡證上，只係寫住「死因不明」。由於發生得太過突然，香港政府進行咗死因聆訊，最後確定李小龍死因係「服用含有過敏成分嘅止痛藥，而引發咗急性腦水腫」。

但佢嘅死因到而家始終係一個謎。尤其係唔少人猜測李小龍在生嗰陣係咪服食過啲違禁藥物練功。而比較合理嘅講法，就係話李小龍個腦本身有隱性疾病，到佢死嗰陣突然間病發。

另外有一個講法係：有人話佢係俾日本空手道嘅人害死，係因為過度使用一個練身體嘅機器。而推銷呢個機器畀李小龍背後嘅人綽號就叫做「黑熊•謙」。傳說就係佢同幾位日本空手道家合作害死李小龍。但係呢個都只係流傳嘅消息，目前冇證據證明呢件事嘅真相。

影響
--

李小龍係香港電影史上一個最具影響力嘅人物，尤其係佢以功夫武打片挽救咗當時瀕臨玩完嘅港產片，重開創咗華人打入荷里活嘅先河。喺呢一點上，華人演員入面，都暫時重未有其他人可以好似李小龍咁，影響全球之外，重風靡咗好幾十年。

佢嘅電影使出嘅都係真功夫，而佢所施展嘅就係「截拳道」，係李小龍集各家大成而自創嘅。

李小龍一生共拍咗五部功夫片。雖然只得五部，但呢五部戲就刺激咗動作片響香港嘅發展。動作片喺港產片全盛期係最賣座嘅一類，捧紅咗唔少動作巨星，好似有成龍、洪金寶、李連杰、甄子丹等等。其中成龍重話：「冇李小龍就冇我。」

為咗紀念李小龍，香港星光大道同沙田嘅香港文化博物館都有李小龍像，其中沙田嘅李小龍像會展覽五年，之後會搬去將來起好嘅李小龍永久紀念館。

參考
--

1. ↑  Bruce Lee
2. ↑  〈「活化」小龙的大师 －专访雕塑家朱达诚〉. 《南華早報》. 2013-7-18. 喺2014-1-14搵到. `{{cite news}}`: Check date values in: `|accessdate=`、`|date=` (help)CS1 maint: url-status (link)

連出去
---

* 香港指南
* 人物指南
* 電影指南

維基語錄收錄咗同呢篇文相關嘅摘錄：
**李小龍**

維基同享有多媒體嘅嘢：
**李小龍**（類）

* 李小龍會
* 李小龍喺香港影庫嘅資料（香港繁體）
* 李小龍喺互聯網電影資料庫嘅資料（英文）
* 〈《功夫傳奇》李小龍決鬥羅禮士 - 唯美版〉 (中文).
* 〈《藝海星沉》李小龍傳奇長存〉 (中文).

|  |  |
| --- | --- |
| 權威控制 | 
* WorldCat
* VIAF: 51692172
* LCCN: n79068505
* ISNI: 0000 0003 6855 300X
* GND: 118570803
* SELIBR: 254060
* SUDOC: 026978148
* BNF: cb11912061r（資料）
* MusicBrainz: 6413abb6-755c-4fa8-8401-43ee23e60d70
* CALIS: n2011377702
* NCL: 001157047
* NLA: 35296927
* NDL: 00447176
* NKC: jn20000720143
* ICCU: DDSV203807
* BNE: XX820882
* CiNii: DA12640961

 |
**杜審言**（c. 645年—708年），字**必簡**，祖籍襄陽（家下中國湖北省襄樊），阿爸遷居洛陽鞏縣。大唐詩人。

杜審言係杜甫阿爺。杜審言好有才華，但恃才傲世。後生嗰時同李嶠、崔融、蘇味道合稱「文章四友」。唐高宗咸亨元年（公元670年）擢進士第，做隰城尉。後轉洛陽丞。武后聖歷元年（公元698年），坐事貶吉州司戶參軍。武則天好欣賞佢啲詩文，授著作佐郎，官至膳部員外郎。後來因為勾結張易之兄弟，被流放到峰州。冇耐之後召回任國子監主簿、修文館直學士。唐中宗景龍二年（公元708年）死，贈著作郎。

杜審言嘅詩多數為寫景、唱和以及應制之作，以渾厚見稱，杜甫話：「吾祖詩冠古。」工於五律，對近體詩嘅形成同埋發展，幾有貢獻。被後人評論為中國五言律詩嘅奠基者。佢嘅五律《和晉陵陸丞早春遊望》，俾明朝嘅胡應麟讚佢係初唐五律第一。佢嘅五言排律《和李大夫嗣真奉使存撫河東》，長達四十韻，係初唐近體詩中第一長篇。

|  |  |
| --- | --- |
| 權威控制 | 
* WorldCat
* VIAF: 43221630
* LCCN: n83191798
* ISNI: 0000 0000 6351 0914
* GND: 1032881682
* SUDOC: 174329385

 |


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**利利潑**（Lilliput）同**巴拉佛斯古**（Blefuscu），又或者叫**小人國**，係英文奇幻小說《小人國歷險記》入便嘅兩笪地方。

故仔
--

內文：格列佛遊記
《小人國歷險記》第一部就係講利利潑同巴拉佛斯古嘅。

話說主角林苗·加厘華坐嗰架船唔好彩遇到風暴，畀狂風暴雨打沉咗，成架船得加厘華生還。

加厘華隨海浪漂浮，漂到去利利潑—利利潑特色係啲居民好細粒，一個平均嘅大人得嗰 6 吋咁高。由利利潑人嘅角度睇加厘華係個巨人，而佢哋一見到昏迷不醒嘅加厘華就驚，嗱嗱臨趁加厘華未醒，搵粗壯嘅繩同纜綁實佢，然後佢哋就帶住郁唔到嘅加厘華去見利利潑嘅皇帝。利利潑皇帝同佢班大臣商量咗一輪之後開口，要求加厘華幫佢哋手打低利利潑嘅敵人—巴拉佛斯古；巴拉佛斯古位於利利潑嘅東北，同利利潑隔咗個海峽，啲居民同利利潑人一樣咁細粒。加厘華答應皇帝嘅要求，仲輕而易舉噉收服咗巴拉佛斯古嘅成隊海軍艦隊。初頭利利潑人當咗加厘華係英雄，但後嚟加厘華畀人話佢同巴拉佛斯古嘅大使太友好。打後有一晚利利潑皇宮火燭，加厘華情急想救火，咁啱又有啲飲大咗，於是佢就除褲喺皇宮上面屙尿，用尿滅火。

事後皇后發晒爛渣，話以後都唔會再踏足畀尿淋到嗰一忽皇宮。而且根據利利潑嘅律例，喺皇宮隨地屙尿係要處死嘅。於是乎加厘華就有咁快得咁快走佬，搵咗架艇仔坐住離開利利潑同巴拉佛斯古。而佢喺海面漂漂吓就遇到一架嚟自英格蘭嘅船，返到英格蘭。

|  |  |  |
| --- | --- | --- |
| 

|  |
| --- |
| 油畫：利利潑人發現咗昏迷不醒嘅加厘華，就用大量嘅繩纜綁實佢。 |
| 油畫：利利潑人發現咗昏迷不醒嘅加厘華，就用大量嘅繩纜綁實佢。  |

 |

再睇
--

* 巨人國
* 手指公妹

註釋
--

1. ↑  本小說仲有提到，話隻酒好利尿。
**佳藝電視**（**Commercial Televsion**），簡稱**佳視**，係香港嘅第三間免費商營電視台，喺1975年9月7號開台，1978年8月22號執笠。

歷史
--

1973年8月10號，香港政府發出兩個無線電視經營權，其中佳藝電視得「中文電視台」經營權，而同時麗的電視得「中英文電視台」經營權；意味住佳藝電視同其他兩間電視台唔同，只得一個中文台。

佳視嘅台徽係以六個成 120 度嘅線條所組成嘅環狀六角形，代表古代中國儒家嘅「六藝」之中嘅禮、樂、射、御、書、數；同時亦代表佳藝電視嘅六個主要股東，分別係林炳炎（恒生銀行創辦人之一）家族（林氏家族喺1976年入股佳視）、怡和洋行、商業電台，以及香港三間當時最主要、同擁有好高公信力嘅親國民政府中文報社 ——「星島日報」、「華僑日報」同「工商日報」（當中只有星島日報至今仍然繼續出版，但現時立場已經變咗親中共）。喺六個股東當中，以商業電台擁有最大嘅主導權。商業電台更一度創辦「佳視足球隊」為佳視做勢，佳視執笠就冇咗；而當時任職商台嘅伍晃榮曾經係該隊嘅領隊。

佳視總部大廈係喺九龍廣播道 1 號 A（而家嘅香港電台電視大廈）。

當年佳視一推出《射雕英雄傳》，就轟動全港，米雪因為演活咗黃蓉一角，成為當時全香港最紅嘅女星，成為各大影視周刊最搶手嘅封面女郎，名氣日大，紅遍成個東南亞。佳視執笠之後，米雪旋即成為炙手可熱嘅女星，片約不絕，而當時麗的電視同埋無綫都爭相請米雪拍戲，最後由於無綫出價極高，所以請到米雪拍《絕代雙驕》。

執笠
--

香港電台電視大廈（前佳藝電視大廈）
1978年8月22號朝頭早，佳藝電視突然發表聲明，話要停止運作，並喺公司大門出面貼咗一張告示，話佳藝電視當日開始停業。

當時佳藝電視嘅發牌條件之一係佳視要將部分時間用做播放教育節目，係佳視搞到收支不平衡嘅原因之一。呢種情況同日本嘅兩間商營電視台好似—朝日電視台同埋東京電視台嘅前身都係商營嘅教育電視台。呢種牟利嘅教育電視台因為嚴重經營不善，兼且廣告收入比綜合電視台低，最終令佢哋喺1973年11月放棄教育功能，轉做綜合電視台。但係佳藝電視嘅情況就冇佢哋咁好彩，亦都好似喺度「宣告」商營教育電視頻道嘅「試驗」失敗。

然而喺大概2000年播出嘅亞洲電視劇集《電視風雲》裏面，就影射將佳視執笠原因，歸咎英治下香港政府，唔畀中資入股香港電子傳媒。

喺2007年3月播出嘅無綫電視節目《光影流情》裏面，就話佳視因為用咗太多成本製作節目，造成嚴重虧損而執咗。

佳視突然倒閉，令當時大部份職藝員唔知點算，佢哋更去到當時嘅港督府請願，要求政府伸出援手，協助復台；但最終都不得要領。結果佳視大批台前幕後精英分別加入無綫電視同埋麗的電視，為香港電視界日後嘅黃金時代寫下序幕。香港政府之後冇再發牌照，香港嘅無線廣播電視一直維持兩台（無綫電視；同埋麗的電視同埋第日改組而成嘅亞洲電視）爭雄嘅局面。

佳藝電視執咗之後，佳藝電視大廈曾經一度成為無綫電視嘅製作分廠；喺1987年變成今日嘅香港電台電視大廈。

電視劇
---

佳藝電視製作過好多被電視迷視為經典嘅電視節目，包括有《射鵰英雄傳》、《神鵰俠侶》等。而佳視更係全世界第一間改編華文武俠小說成為電視劇嘅電視台；佢更加帶領潮流，率先改編金庸小說做電視劇集。一啲著名電視幕後人員同埋演員例如徐克、周梁淑怡、鄭裕玲都曾經喺電視台入面任職。

* 隋唐風雲（演員︰湘漪，鮑漢琳，劉丹，喬宏，馮淬帆，焦姣，秦沛）
* 武則天（演員︰湘漪，馮淬帆）
* 頂爺（演員︰劉丹）
* 追虎擒龍（演員︰湘漪，石天，劉丹）
* 明星（演員︰張瑪莉，曾江）
* 賭國仇城（演員︰歐嘉慧、劉丹）
* 獨行殺手（演員：陳強，陳惠敏）
* 鐵拐俠盜（演員：白彪）
* 廣東好漢（演員︰白彪，米雪，梁小龍）
* 射鵰英雄傳（演員︰白彪，米雪）
* 神鵰俠侶（演員︰羅樂林，李通明、白彪，米雪）
* 碧血劍（演員：陳強，文雪兒）
* 雪山飛狐（演員︰米雪、衛子雲（臺灣演員））
* 鹿鼎記（演員︰文雪兒，李通明，馬海倫）
* 萍蹤俠影錄（演員︰楊盼盼，陳強）
* 白髮魔女傳（演員︰李麗麗，白彪，魏秋樺，羅樂林）
* 武林外史（演員︰米雪，李通明，劉丹，劉江）
* 金刀情俠（演員︰余安安，黃韻詩，朱承彩，白彪）
* 名流情史（演員︰鄧碧雲，羅艷卿，白彪，米雪，韋基舜，鄭裕玲）
* 流星蝴蝶劍（演員︰魏秋樺，羅樂林，劉江，楊澤霖，馬海倫）
* 仙鶴神針（演員︰羅樂林，馬海倫，覃恩美，楊盼盼，秦沛，李通明）
* 紅樓夢（演員︰伍衛國，米雪，毛舜筠，黃蕙芬，吳沅儀，馬海倫，陶敏明，李通明，林燕妮，文雪兒，張寶之，朱承彩，羅樂林）
* 風雷第一刀（未拍好）（演員︰伍衛國，劉江，鄭雷，楊澤霖）

外購動畫
----

* 俏巴喇
* 七星俠（原名：ウルトラマンセブン）
* 世界童話集
* 大眼妹與波比
* 急救組卡通

### 301部隊時段

* 五勇士（原名：秘密戦隊ゴレンジャー）
* 大鐵人（原名：大鉄人１７）
* 冰河戰士（原名：氷河戦士ガイスラッガー）
* 金剛飛天鑽（原名：鋼鉄ジーグ）

主要演員
----

### 執笠之後轉投麗的電視（而家亞洲電視）

* 鮑漢琳
* 白彪
* 梁小龍
* 米雪
* 劉江
* 李麗麗
* 馬海倫
* 文雪兒
* 魏秋樺
* 楊澤霖
* 曹達華
* 鄭雷
* 伍衛國
* 余安安
* 秦沛
* 羅樂林
* 李通明
* 秦煌
* 黃蕙芬
* 亦嘉
* 丁櫻
* 方駿釗
* 潘嘉德

### 執笠之後轉投無綫電視

* 劉丹
* 湘漪
* 黃韻詩
* 林偉圖
* 楊盼盼
* 秦煌
* 鄭裕玲

佳藝電視傳聞
------

喺YouTube網站入面嘅香港10周年回歸紀念歌曲「始終有你」入面，有「佳藝電視寬頻一台」嘅標誌。因此傳出佳藝電視重開嘅傳聞。但係實際上，呢個標誌純粹係由網友自行加插。

睇埋
--

* 佳視六君子

連出去
---

* 佳藝電視台（CTV）簡介



| * 睇
* 傾
* 改
香港 香港電視廣播 |
| --- |
| 監管機構 | 
* 廣播事務管理局（1987年—2012年）
* 通訊事務管理局（2012年開始）

 |
| 免費電視 | 

|  |  |
| --- | --- |
| 公共廣播 | 
* 港台電視1

 |
| 私營機構 | 
* 無綫電視1
* 香港電視娛樂1
* 有線寬頻開電視1、2

 |

 |
| 收費電視 | 
* now TV

 |
| 衛星電視 | 
* 星空衛視
* 鳳凰衛視
* 陽光衛視
* 香港衛視
* 亞太第一衛視
* 香港國際衛視

 |
| 已經結束持牌電視服務 | 
* 佳藝電視
* 華娛衛視
* 亞洲電視
* 有線電視
* 無綫網絡電視
* UTV
* 亞洲聯合衛視
* 香港電視網絡
* 潮商衛視
* 東亞衛視
* 亞太衛視（APS）
* 健康衛視
* 中國汽車衛視
* 點心衛視
* 傳訊電視
* 中華衛視

 |
| 註：1 提供大氣數碼電視廣播；2 提供固定網絡數碼電視廣播。 |
烏克蘭出手掌笠郵票
一九一六年故仔
《**手掌笠**》（粵拼：sau2 zoeng2 lap1），烏克蘭嘅民間童話故事，講有人跌咗手掌笠喺樹林處，一班動物接住縮入去保暖。唔止烏克蘭，東斯拉夫或者南俄羅斯都有類似嘅故仔。呢個故仔十九世紀已經有人收集，因而有文字記載。

基本情節
----

《手掌笠》係一個民間故仔，有多個版本喺坊間流傳，不過呢啲唔同版本喺情節上都有某啲共通點。

版本差異
----

故仔版本好多，手掌笠邊個嘅，有乜動物，結局點樣等等，都係啲人自由發揮，加鹽加醋，各有各講。一般開頭，總之有個人跌咗手掌笠，細蚊仔有，老人又有。動物，一隻一隻咁加入去，入去之前會問裏面動物，入唔入得去暖，跟住大家話可以。至常見次序，有鼠，有蛙，有兔，有狐，有山豬，有熊。有啲結局會話，個笠頂唔順爆咗出，個個都無得暖。又有啲結局話，個人返樹林，啲動物驚到走晒。

詮釋
--

睇埋：公地悲劇

引咗
--

1. ↑  Chubynsky, Pavlo (1872–78). *Trudy Etnografichesko-Statisticheskoy Ekspeditsii v Zapadno-Russkiy kray [Works of the Ethnographic-Statistical Expedition to the Western Rus Lands], (in 7 vols.)*. Saint Petersburg: Maikov. pp. 109–110 (vol. 2).
2. ↑  Rudchenko, Ivan (1869–70). *Narodnye Yuzhnorusskie Skazki [South-Russian Folk Tales] (in 2 vols.)*. Fedorov, Kyiv. pp. 1–2 (vol. 2).
3. ↑  Sharma, Shreya (2016-12-04). "The Mitten Story". *Bedtimeshortstories* (英國英文). 喺2023-04-25搵到.
4. ↑  "The Mitten: Ukrainian Folktale". *Tales from the Enchanted Forest: Star Boy and the Sun Dance* (英文). 2022-04-30. 喺2023-04-25搵到.
5. ↑  "The magic mitten ᐈ Ukrainian Folk Tale ᐈ Read online on Fairy Tales Tree". *Fairy Tale Tree* (英文). 喺2023-04-25搵到.
賴際熙
**賴際熙**（1865年—1937年），原名**韶祥**，字**煥文**，早號**荔垞**，晚號**圓智**，廣東增城湖塘埔（依家嘅增城光輝村）人，晚清進士、學者，香港大學教授。因為佢曾經係清朝國史館嘅總纂，所以又俾人尊稱做**賴太史**。

生平
--

賴際熙細個嘅時候已經好鍾意讀書，喺廣州廣雅書院（依家嘅廣東廣雅中學）返學。光緒十五年（1889年）佢喺鄉試嗰度中咗舉人。光緒二十九年（1903年）38歲嘅賴際熙喺科舉試嗰度攞到「二甲」進士。同年嘅閏五月，朝廷俾咗個翰林院庶吉士嘅位佢做，派咗佢去進士館（進士館係京師大學堂嘅下屬機構）研習法政學。賴際熙完成咗三年嘅學習之後，俾人派咗去翰林院做編修，主要工作係做國史館嘅纂修，無幾耐佢就升咗做為總纂（近似依家嘅總編輯）。

辛亥革命成功之後，清朝無咗，佢又唔想改打新政府嘅工，於是同陳伯陶、吳道鎔等原籍係廣東嘅清朝遺老移民嚟英屬香港，喺香港專心從事文化教育同埋國學研究。

  

1912年，香港大學成立，最初只有醫學院同工學院；喺1913年增設咗文學院（Faculty of Arts），文學院有開辦中文課程，不過只係一年級嘅選修科。當時，賴際熙同區大典一齊喺香港大學做兼職，以時薪嘅形式，做咗香港大學嘅漢文講師，佢兩個分別負責講授四年制「傳統漢文（Classical Chinese）」課程嘅「史學（History）」同「文學（Literature）」科目。賴際熙負責「史學」，講授三代（夏、商、周）到明朝嘅歷史。當時嘅「文學」科，實際上係「經學」科，講授朱熹同埋其他學者對《四書》同《五經》嘅評註。賴際熙又另外教「正音班」（Mandarin Class）俾啲唔識粵語嘅學生讀。

1921年9月29日，賴際熙創辦咗香港崇正總會，係香港歷史悠久嘅客家人組織，佢俾人推舉做會長，長達13年。

1923年，佢同陳伯陶等同道中人成立咗「學海書樓」聚書講學，目的係要宏揚中國文化。香港富商何東、郭春秧、利希慎、李海東都好支持佢哋嘅做法，好踴躍捐錢俾佢哋去買書。當時嘅香港仲未有政府嘅公共圖書館，學海書樓嘅藏書達到幾十萬本，可以俾香港市民借閱，可以話係香港嘅第一間公共圖書館。

1925年，漢學家金文泰（Sir Cecil Clementi）接替司徒拔，做咗港督，開始推動中文教育。1926年，從英國嚟考察香港大學教育表現嘅威靈頓代表團（Willingdon Delegation）喺考察報告嗰度話香港大學嘅漢文教育除咗需要保留傳統嘅「經史之學」之外，仲需要賦予呢啲教育新嘅現代意義。賴際熙同區大典於是向港大提議改革中文科，設立「華文部」，喺原本已經有嘅史學同經學嘅基礎上面增辦「文詞學」。身兼港大校監嘅金文泰支持佢哋嘅建議，但係港大缺乏經費，於是港大校長康寧（William W. Hornell）聯同賴際熙就去咗馬來亞籌款，得到當地華僑捐獻，總共集資港幣4萬幾蚊。1927年，香港大學成立咗「中文學院（School of Chinese Studies）」，由賴際熙領導。賴際熙俾香港大學委任做全職嘅中國歷史準教授（Reader in Chinese History）。

1928年，港大校方因為財政困難，準備結束啱啱先起步發展嘅中文學院。喺港督金文泰周旋之下，華人領袖周壽臣、羅旭龢同馮平山等人成立咗勸捐委員會，總共籌到港幣20萬蚊，令到中文教學可以繼續做落去。當時中文學院無專用嘅課室，亦都無具規模嘅中文圖書館，所以鄧志昂就捐咗6萬幾蚊嚟起教學大樓（即係港大嘅鄧志昂樓），馮平山又捐咗10萬蚊起咗中文圖書館大樓（即係港大嘅馮平山圖書館，依家改咗做香港大學美術博物館，係一級歷史建築），兩座大樓分別喺1931年同1932年啟用。

1933年，香港大學文學院改組，將「中文學院（School of Chinese Studies）」納入文學院，成為文學院嘅其中一個系，叫做「中文系（Department of Chinese）」。改組之後，賴際熙結束咗佢喺香港大學嘅二十年教學歲月。

1937年，賴際熙逝世，享年73歲。

逸事
--

賴際熙曾經登上宋王臺，仲寫咗兩首賦《登宋王臺作》：

其一

九州何更有埏垓，小絕朝廷此地開。
六璽螭龍潛海曲，百官牆壁倚山隈。 難憑天塹限胡越，為訪遺碑剔草萊。 宋道景炎明紹武，皇輿先後總南來。
其二

登臨遠在水之湄，豈獨興亡異代悲。
大地已隨滄海盡，怒濤猶挾故宮移。
殘山今屬周原外，塊肉曾無趙氏遺。
我亦當年謝皋羽，西臺慟哭只編詩。
詩中賴氏以終老海濱嘅南宋遺民謝皋羽自許，「豈獨、已隨、猶挾、今屬、曾無、我亦、只」等虛辭，襯托出賴氏嘅慷慨悲憤，亦都凸顯咗佢對前朝嘅眷戀。

著作
--

民國四年（1915年）佢曾經編咗《廣東通志》，之後又同陳念典、湛桂芬總纂咗《增城縣志》，另外，仲編寫咗《清史貴族傳》、《崇正同人系譜》、《赤溪縣志》 》、《香港大學經學講義》等書。後人搜集咗佢嘅著作，編成《荔垞文存》。

参考资料
----


1. 1 2  劉智鵬 (2011-11-24). 〈賴際熙——香港中文教育的先驅(一)〉. am730. 原著喺2018-02-08歸檔. 喺2018-02-07搵到.
2. 1 2 3  陳天權 (2017-10-17). 〈香港大學中文學院90年歷史足印〉. 灼見名家. 原著喺2018-02-09歸檔. 喺2018-02-10搵到.
3. ↑  〈學院簡史 | 港大中文學院 | 中文學院 | 香港大學〉. *web.chinese.hku.hk* (繁體中文). 喺2024-03-25搵到.
4. ↑  劉智鵬 (2011-11-25). 〈賴際熙——香港中文教育的先驅(二)〉. am730. 原著喺2018-02-08歸檔. 喺2018-02-07搵到.
5. 1 2  〈中文學院簡史〉. 原著喺2016-03-03歸檔. 喺2018-02-08搵到.
6. 1 2  〈香江詩話：賴際熙：致力香港教育〉. 文匯報. 2005-01-12. 原著喺2018-02-07歸檔. 喺2012-10-15搵到.
**靈界**，宗教信仰概念，異境一種，死後分出靈，靈所在世界，亦即死後世界，即精神世界，即非物質世界，又叫陰間，又叫幽界，又叫冥界。生人睇唔到，摸唔着。靈界呢個念頭，已經有好耐，之不過靈界乜款，就各有各講，差異好大。

普遍遠古時都會想對人死後有興趣，好似親人仍在生，死祇不過魂魄脫離，肉體消去。至初未諗到靈界，如同喺世間。及後諗到更深結構，先至有靈界之說。

商記錄祖先，以拜祭方式，似在地，似在天，並無特定一界。到左傳有黃泉之說，人死去處，深藏地下，如井掘出地下黄水。後尾又有啲講人未死，魂魄都可以脫離肉身，叫做神識，可以經歷靈界。

而古埃及，就有神雀會剝離靈魂，唔及格就畀神獸食咗，及格可以上樂園，靈界一種。

不可知論者，就認為死後有無靈界並唔相干，亦唔需要談論，集中留意當下。

唯物主義者，就認世間祇有物質，並無所謂靈界。

就算今下，仍唔少人探求靈界。

有啲宗教要睇死者生前行善行惡，決定去天國定去地獄，而且又有啲又有分等。

亦有啲世間互有表裏，表一面人間，裏一面靈界，互相重疊。

攷
-

1. ↑  〈靈界〉.`{{cite web}}`: CS1 maint: url-status (link)
2. ↑  〈什麼是靈界〉 (臺灣中文). 2016-10-23. 喺2024-03-11搵到.
3. ↑  〈埃及人最後的審判（Sponsored）〉. *www.natgeomedia.com*. 喺2024-03-11搵到.
佢嘅作品《Twinkling Stars are Laughing, Love》，喺1855年發行
1855年「Ordway's Aeolians」喺Ordway大廳演出嘅海報
**John P. Ordway**（1824年8月1號—1880年4月27號）係美國醫生、作曲家、音樂人同政治人。

佢喺麻省嘅茜琳出世，喺1840年代中期佢同佢老豆Aaron喺波士頓開咗一間音樂鋪。佢亦都係音樂出版商同作曲家，佢喺1855年嘅作品《Twinkling Stars are Laughing, Love》直到1902年同1904年先由海頓四重唱團（英文：Hayden Quartet）演唱並錄音。而1868年嘅傷感歌《Dreaming of Home and Mother》喺內戰時代好受歡迎，之後亦有傳唱，佢喺中國嘅版本《送別》同日本嘅版本《旅愁（日文：旅愁 (唱歌)）》嘅翻譯版本都好受歡迎。1845年前後，佢組織黑臉戲團「Ordway's Aeolians」，喺波士頓嘅佢喺大廳演出，並喺全國範圍內巡演，去推廣自己嘅出版業務。Patrick Gilmore（英文：Patrick Gilmore）喺過佢嘅商店做過嘢，亦都參與過戲團演出，後來做咗指揮家同作曲家。James Lord Pierpont（英文：James Lord Pierpont）嘅首部編曲《The Returned Californian》寫畀佢同他嘅戲團，唔少19世紀嘅歌亦向佢同佢嘅戲團致敬，例如《聖誕鈴聲》。

佢喺1859年喺哈佛大學醫學院畢業，係內戰開始後第一位志願效力嘅外科醫生，喺麻省志願者步兵第六兵團服役。佢係蓋茨堡之役後被派去照顧聯邦傷員嘅其中一個外科醫生。

喺1859年到1873年間，佢喺波士頓學校嘅董事會做嘢，喺呢段時間，佢喺1868年喺麻省眾議院做做一個任期。佢反對學校體罰，並推動一項相關立法。

佢亦參與成立麻省釣魚者協會。1880年，佢喺美國麻省波士頓過世。

睇埋
--

* 奧德威大廳（英文：Ordway Hall (Boston)）

參考
--

1. ↑  Roberts, Oliver Ayer (1901). *Volume 4 of History of the Military Company of the Massachusetts, Now Called the Ancient and Honorable Artillery Company of Massachusetts. 1637-1888* (英文). A. Mudge & son, printers. p. 91.
2. ↑  "Chinese Song Lyrics..." 原先內容歸檔喺2009-10-27.
3. ↑  Griffin, J. "Burnt Cork and Tambourines". *circushistory.org* (英文). 原先內容歸檔喺2016-08-25. 喺2019-09-22搵到.
4. ↑  "A Walking Tour of the Boston Theatre Districts". *arcadia.org* (英文). 2008. 原先內容歸檔喺2009-01-23. 喺2019-09-22搵到.
5. ↑  "Manuscripts Collection Index". *UNB Electronic Text Centre* (英文). 原先內容歸檔喺2012-02-18. 喺2019-09-22搵到.
6. ↑  "Jingle Bells". *The Hymns and Carols of Christmas* (英文). 原先內容歸檔喺2021-01-26. 喺2019-09-22搵到.
7. ↑  Griffin, G. W. H. (1851). "Poor old slave" (英文). G.P. Reed & Co. OCLC 37734245. 原先內容歸檔喺2019-09-22.
8. ↑  "127.137 – Let Us Live With a Hope". *Levy Music Collection* (英文). 原先內容歸檔喺2019-09-22. 喺2019-09-22搵到.
9. ↑  "Massachusetts State Representative John Pond Ordway (1824–1880)" (英文). 1868. hdl:2452/203639. `{{cite journal}}`: Cite journal requires `|journal=` (help)
10. ↑  "Thirty-eighth Annual Meeting in Boston – Address by Mr Lincoln – Corporal Punishment in Schools" (PDF). *The New York Times* (英文). 1867-08-03.
**蘇霖**（洋文：**Sulin Ip**，真名：**葉蘇霖**／**Ye Sulin**，1994年4月22號—）係澳門模特兒，2016年國際小姐澳門代表，2017年簽約做「微辣」旗下藝人，拍過好多網上短片，2021年尾約滿。

自此，蘇霖除唨經營自己開嘅實體糕餅店，亦做瑜珈教練，不過依然經常同微辣集團嘅成員一齊公開亮相，亦持續參與微辣搞嘅商業活動(由取消唨嘅十周年紀念舞台劇嘅廣告可見，蘇霖原定會上台擔當重要角色)。不過，蘇霖似乎同部份同微辣集團不歡而散嘅舊同事都保持長期友好關係(例如網上流傳疑似前經理人阿晶(劉靜儀)喺自殺前一個月幫襯佢間舖頭時嘅Instagram直播影片截圖)，蘇霖同微辣集團主力加蔥(林茂發)合拍嘅網上商業影片亦㗍嗰排分別上載到兩人嘅YouTube頻道並一直公開，同埋到唨最近蘇霖都繼續同似乎同時冇得罪微辣集團嗙阿晶嘅長期拍檔霍哥(霍俊邦)一齊公開活動。阿晶自殺後大部份網民都認為佢冇參與欺凌或者至少冇主動行為，而且蘇霖喺技術上一早已經唔係微辣集團成員，所以起碼喺抵制浪潮開始時受到嘅影響唔大，不過由於後來多次同依然係微辣集團成員嘅藝人明顯商業合作，逐漸受到更多網絡言論攻擊。

褒貶
--

二〇二一年八月，蘇霖喺facebook嗙Instagram出唨個提及神經病，好似係用唻鬧人嘅意思模糊嘅帖；㗍阿晶死後，有網民回顧當時背景（有好多個微辣集團嘅人正合力噉同啱啱離唨職嘅阿晶喺網上互相指摘），推測蘇霖攻擊𡁵阿晶；亦有網民聲稱𠲖單嘢闢過謠，不過由於冇留底，已經變得無從考究。

㗍阿晶在生時，香港公司Louiscocoa已經有請蘇霖幫佢賣廣告；阿晶死後，仍然係微辣合約藝人嘅黑鬼Joe(João Ramos)試過用Instagram首次為𠲖間公司宣傳(按：唔知有冇收錢)，因為想幫阿晶抱打不平去妨礙微辣集團做生意嘅人於是猛噉𠺬網上鬧Louiscocoa、微辣集團嗙黑鬼Joe，隨後𠲖間公司同蘇霖經facebook嗙Instagram聯合出聲明，冇點名噉話黑鬼Joe同佢哋唔啦哽，而且Louiscocoa會繼續用蘇霖做代言人，報導𠲖單嘢嘅幾間主流新聞公司亦一致噉冇提及被網民杯葛嘅藝人其實係黑鬼Joe，反而強調蘇霖係唯一被廣告商力撑嘅微辣相關藝人。厭惡微辣集團嘅網民總結𠲖件事係黑鬼Joe為自己或幫微辣集團嘅事業復甦嘅試水温行動，至於蘇霖𠺬其中有冇份則未有定論。

二〇二三年十一月，蘇霖間舖頭改唨招牌名(按：亦㗍嗰排為原有公司新註冊唨間個名匹配嘅分公司)，新商號同一檔休業𡁵/已結業嘅同類生意好似，對方於是𠺬facebook嗙Instagram抗議人哋盜用自己聲譽。

參考
--

1. ↑
2. ↑  "Instagram". *www.instagram.com*. 喺2024-02-02搵到.
3. ↑  〈微辣 Manner - YouTube〉. *www.youtube.com*. 喺2024-02-02搵到.
4. ↑  《【找數行山】蘇霖找我係澳門開山！最後行行下唔見左電話？｜行完去蘇霖鋪頭踩場整蛋糕！》 (英文), 喺2024-02-03搵到
5. ↑  《【行山】蘇霖帶我挑戰香港最高的山！大帽山我黎啦！》 (英文), 喺2024-02-03搵到
6. ↑  《發哥話有下次？！《蘇霖蔥上山》香港最高 - 大帽山！｜Sulinip》 (英文), 喺2024-02-03搵到
7. ↑  《【苦主專屬】蘇霖與我的精彩對話》 (英文), 喺2024-02-03搵到
8. ↑  新假期 (2023-12-30). 〈一文回顧微辣9大女神動向 思男零影響火速復出〉. 《新假期》 (美國英文). 喺2024-02-03搵到.
9. ↑  "Facebook". *www.facebook.com*. 喺2024-03-11搵到.
10. ↑  "LIHKG". 《LIHKG 討論區》. 喺2024-03-11搵到.
11. ↑  〈微辣連環割席 唯獨一女藝人獲力挺：無意撤換代言人〉. *SundayMore* (美國英文). 2023-08-25. 喺2024-02-03搵到.
12. ↑  "Facebook". *www.facebook.com*. 喺2024-02-05搵到.
13. ↑  "Facebook". *www.facebook.com*. 喺2024-02-05搵到.

| * 睇
* 傾
* 改
微辣文化 |
| --- |
| 台前 | 
* 豪DEE
* 霍哥
* 加蔥
* 雞Wing
* 雲吞
* Yelo
* Rachel
* 多多
* 田娜
* Sulin
* Rosalina
* 軒Sir
* Paul
* Roberto
* 佩男
* Joe
* Amilia
* 泰仔
* 蘇菲
* 思男
* Sofia
* Lok B
* Alex
* 大文
* 阿泰
* 慧慧
* 囂糕

 |
| 幕後 | 
* 鄭嘉豪（卡特）
* 盧志榮（煮詞人）
* 何幹鵬（月月鳥）
* 黃耀輝（糟糕王）
* 黃梓聰（的士文）
* 福島章嗣（AKI）
* 雷苡丞（阿丞）

 |
| 高層 | 
* 李偉麟
* 盤凱琪
* 蕭紫珊
* 何英和
* 姜偉靖
* 葉姵薇
* 何嘉偉

 |
| 頂層 | 
* 陸志豪（CEO）
* 黃醒達（CFO）

 |
| 節目 | 
* 辣辣地

 |
| 其他 | 
* 阿晶（劉靜儀）
* 儀仔（張詠儀）
* 辣粉團（擁躉會）
* 微辣大排檔（餐廳）
* 辣記（零食店）

 |

|  |  |
| --- | --- |
| Flag of 澳門Biography icon | 呢篇同澳門人相關係楔位文。歡迎幫維基百科擴寫佢。睇 • 論 • 改 • 歷 |
不丹嗰邊印度嗰邊印度同不丹之間嘅邊境檢查站
**邊境管制**係唔同國家嘅政府去管制佢哋嘅國界嘅措施。呢啲包括控制來往嘅人、貨物、動物等等，而可以係通過陸地、海岸、或者航空嚟實行。喺某啲情況之下，國家有可能會喺國内實施邊境管制。

邊境管制可以有好多唔同嘅目標，但係一般都主要係爲咗維持保安。除此之外，管制亦可以係因爲要做海關檢查或者避免病毒散播等等。

有啲國家同意咗一齊實施對外嘅邊境管制，俾自己嘅國家之間唔需要再做，慳返啲人力物力。最出名亦最成功嘅例子係《申根公約》，俾歐洲嘅大部分國家都能夠互相維持遷徙自由。

當然，大部分國家仍然保持咗邊境管制，所以一般都係需要停低檢查，冇問題先過得。而每過國家之間嘅規矩都會有分別，所以有可能會變成非常複雜。

喺經濟學方面，國家之間嘅管制對經濟帶嚟非常大嘅代價。有研究表示，假如邊境管制消失咗，估計環球經濟會能夠即時擴大一倍。

畫廊
--

* 東帝汶同印尼嘅邊界管制東帝汶同印尼嘅邊界管制
* 跨過中國-俄羅斯邊界嘅火車跨過中國-俄羅斯邊界嘅火車

睇埋
--

* 海關
* 邊境檢查站

攷
-

1. ↑  "Border Control Law and Legal Definition". USLegal. 原先內容歸檔喺2019-03-21. 喺2018-08-03搵到.
2. ↑  "Do global migration barriers cost trillions?". *American Economic Association* (英文). 原先內容歸檔喺2023-11-15. 喺2023-11-15搵到.
阿波沖海戰
**阿波沖海戰**（日文：あわおきかいせん），又叫**兵庫沖海戰**，係戊辰戰爭其中一場仗，同時係日本史上第一場用軍艦嚟打嘅海戰。

經過
--

當鳥羽伏見之戰開始之後，薩摩藩（明治新政府個派）嘅軍艦春日丸、同埋另外兩艘運送船翔凰丸、平運丸停響兵庫港（即依家嘅神戶港），準備返去鹿兒島。同時之間，榎本武揚帶住幕府海軍嘅軍艦開陽丸停響大阪灣，為鳥羽伏見之戰留返個後門，等幕府軍士兵有個照應。

1868年1月28號（慶應4年1月4日），平運丸向明石海峽行，而春日丸同翔凰丸就行去紀淡海峽。呢個情況畀開陽丸見到，於是佢就開空炮要求停止航行，但係冇人理佢，所以佢就進入打仗狀態。佢開始對春日丸同翔凰丸追擊，開陽丸同埋春日丸分別互相開咗25同18發，不過就對兩方都冇乜影響。

因為春日丸嘅目標根本唔響打仗嗰到，加上佢又開得快，所以就成功走返鹿兒島。但係另一艘軍艦翔凰丸就冇咁好彩，響走嘅途中機關故障，因為艦長驚畀幕府軍捉咗而燒咗架軍艦，船員就全部成功上岸。榎本武揚知道後，就好欣賞佢。不過，春日丸響呢場仗入面，佢嘅機關功能都受咗傷，但日本國內都修理唔到佢，所以響三個月後響英國生意人嘅幫助下，到咗上海修理。

本身幕府軍係贏咗嘅，但最後佢哋徹退，所以近畿地方嘅制海權就「送」咗畀明治新政府。後人為咗紀念呢場仗，就響德島縣（前身係阿波國）起咗「阿波沖海戰小公園」。

攷
-

1. 1 2  〈四国風物選 蒲生田岬（四国最東端の岬），蒲生田大池，阿波沖海戦〉. *map46-2.com*. 喺2020-11-21搵到.
2. 1 2  保谷徹 (2007). 《戦争の日本史18　戊辰戦争》. 吉川弘文館. ISBN 978-4642063289.
3. ↑  〈「明治１５０年 徳島の古文書で見る明治維新」展を企画して | 国立公文書館〉 (日文). 喺2020-11-21搵到.
4. ↑  〈阿波沖海戦〉. *contest.japias.jp*. 喺2020-11-21搵到.
5. 1 2  〈[徳島県]阿波沖海戦小公園（美波町・旧由岐町）〉. 《みんカラ》 (日文). 喺2020-11-21搵到.
6. ↑  〈阿波沖海戦〉. *paperzz.com*. 喺2020-11-21搵到.
7. ↑  〈阿波沖海戦小公園 : 陸の孤島だより～美波町由岐ナビ～〉. *www.minamicho.info*. 原著喺2020-11-28歸檔. 喺2020-11-21搵到.